Lietuvos Respublikos sveikatos apsaugos ministerija

Projektu bus įgyvendinama 2014–2020 m. Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ priemonė Nr. 08.4.2-ESFA-V-617 „Specialistų pritraukimas sveikatos netolygumams mažinti“.
Projekto esmė – pritraukti jaunus specialistus į tas asmens sveikatos priežiūros įstaigas, esančias tikslinėse teritorijose, kuriose atitinkamos srities specialistų trūksta labiausiai.
Projekto pagrindinė veikla – šeimos gydytojų, kardiologų, neurologų, pulmonologų rezidentūros studijų finansavimas.
Vykdant Projekto veiklas bus siekiama mažinti netolygumus regionuose, kuriuose itin aukštas sergamumas širdies ir kraujagyslių ligomis, cerebrovaskulinėmis ligomis, o taip pat bus siekiama stiprinti tuberkuliozės kontrolę, neapsiribojant konkrečiomis tikslinėmis savivaldybėmis.
Projekto įgyvendinimo trukmė: 48 mėnesiai.
Projekto partneriai - į tikslines teritorijas patenkančios savivaldybės, kurios nori priimti jaunus gydytojus, gali pasiūlyti jiems optimalias darbo ir, jei yra galimybė, socialinio aprūpinimo sąlygas, kuriose konkrečių specialistų faktiškai trūksta arba, dėl garbaus dirbančiųjų specialistų amžiaus – 60 ir daugiau metų, jų pristigs greitu laiku.
Numatoma, kad Projekto veiklose dalyvaus ne mažiau 34 asmenys (rezidentai), iš kurių ne mažiau 85 proc. pilnai baigs rezidentūros studijas.


Kauno laisvosios ekonominės zonos rinkodaros veiklų įgyvendinimas

KAUNO LAISVOSIOS EKONOMINĖS ZONOS VALDYMO UAB

Teikiamas projektas skirtas prisidėti prie šios pagrindinės problemos sprendimo – Kauno LEZ negali pritraukti tiesioginių užsienio investicijų MTEPI veiklų vykdymui sumanios specializacijos srityse dėl dalies inžinerinės infrastruktūros nebuvimo. Teikiamas projektas papildys investiciniuose projektuose: „Lietaus nuotekų tinklų įrengimas Kauno LEZ“ ir „Inžinerinių tinklų ir susisiekimo komunikacijų įrengimas Kauno LEZ“ numatytas vykdyti veiklas, papildant jas rinkodaros veiklomis.
Teikiamo projekto tikslas - tiesioginių užsienio investicijų sumanios specializacijos srityse pritraukimas į Kauno LEZ teritoriją.
Projekto įgyvendinimo metu numatoma įgyvendinti šias rinkodaros veiklas:
• Internetinė rinkodara.
• Informaciniai leidiniai.
• Informacija užsienio leidiniuose ir Internete.
• Tikslinė rinkodara užsienyje.
Planuojama, kad projektas padės atkreipti užsienio investuotojų, vykdančių MTEP veiklas sumanios specializacijos srityse, dėmesį į jiems sudarytas sąlygas Lietuvoje ir prisidės prie tiesioginių užsienio investicijų pritraukimo.


Suvirinimo sektorinio praktinio mokymo centro plėtra

Viešoji įstaiga Vilniaus Jeruzalės darbo rinkos mokymo centras

VšĮ Vilniaus Jeruzalės darbo rinkos mokymo centro (VJDRMC) suvirinimo sektorinio praktinio mokymo centras (SSPMC) siekia užtikrinti profesinio mokymo paslaugų kokybę bei jos atitiktį nuolat besikeičiančios darbo rinkos poreikiams. SSPMC turima infrastruktūra nėra tokios apimties, kad tenkintų įmonių poreikius suvirinimo srityje. SSPMC šiuo metu negali užtikrinti reikiamo eksploatavimo etapo įrankių ir įrangos įvairiapusiškumo bei kiekio, neturi suvirinimo pasiruošimo proceso mokymui pakankamos įrangos, priemonių bei programinės įrangos. SSPMC turima infrastruktūra nėra adaptuota ir skirta papildomų, su suvirinimu susijusių veiklų realizavimui. Siekiant užtikrinti kokybišką su suvirintojų profesiniu mokymu susijusių paslaugų teikimą būti atnaujinti ir išplėsti SSPMC turimą įrangą bei sudaryti kokybiškas laikino apgyvendinimo sąlygas.

Projekto tikslas: vystyti SSPMC infrastruktūrą, tinkančią ruošti aukščiausios kvalifikacijos visapusiškus suvirinimo specialistus, reikalingus inžinierinei pramonei, statybai, energetikai ir kitoms Lietuvos ūkio šakoms.

Įgyvendinus projektą bus:
- Įsigyta papildoma įranga mokymo/-si procesui, kuri pagerins mokymo/si sąlygas 450 mokinių ir ir 6 mokytojams  -  5 kompl.:  mokymo proceso baldai ir aptarnavimo įranga ir priemonės; suvirinimo kokybės kontrolės įranga, įrankiai ir priemonės; įranga, įrankiai ir priemonės skirti medžiagų paruošimui ir apdirbimui po suvirinimo; suvirinimo įranga, įrankiai, priemonės; informacinės technologijos ir programinė įranga, skirta suvirinimo proceso aptarnavimui.
- Suremontuotos bendrabučio patalpos esančios Jeruzalės g. 31, Vilniuje - apie 647 m2 patalpų, kurios sudarys geresnes laikino apgyvendinimo sąlygas 69 mokiniams.

Projektu sukurti rezultatai sudarys sąlygas VJDRMC įgyvendini aukštos kokybės mokymų programas, kurti modernią, poreikius atitinkančią mokymo aplinką, didinti mokyklos konkurentabilumą bei patrauklumą.


Elektros skirstomųjų tinklų modernizavimas ir plėtra diegiant išmaniuosius sprendimus (IV etapas)

Projekto tikslas – padidinti elektros skirstomojo tinklo saugumą ir patikimumą bei užtikrinti nepertraukiamą elektros energijos tiekimą vartotojams. Šiam tikslui įgyvendinti numatytas uždavinys – panaudojant išmaniąsias technologijas modernizuoti transformatorines su priklausiniais. Iš uždavinio kyla viena veikla – transformatorinių su priklausiniais modernizavimas, juose diegiant išmanumo elementus.
 Projekto poreikį nulėmė šie pagrindiniai veiksniai –  10-6/0,4 kV transformatorių senėjimas, stipriai išaugęs gaminančių vartotojų skaičius, mažai automatizuotas vidutinės įtampos tinklo valdymas, siekis didinti elektros skirstomojo tinklo patikimumą, energetinį efektyvumą, kartu mažinant CO2 ištakų kiekį.
Numatomų rekonstruoti objektų būklė skirtinga, tačiau ji nei viename objekte nėra tinkama ir netenkina „šiuolaikinio objekto“ reikalavimų. Modernizuojami objektai yra dviejų tipų: paprasti ir kompleksiniai. Projekto metu visi modernizuojami objektai turės šiuos 3 išmanumus: kontrolinė apskaita,  nuotolinis valdymas, trumpojo jungimo indikatorius.

Nacionalinės darnaus vystymosi strategijoje aprašytų ilgalaikių ir trumpalaikių energetikos tikslų, jų uždavinių, ir Lietuvos Respublikos teisės aktuose nurodytų aplinkosaugos reikalavimų, vadovaujamasi statybos techniniais reglamentais ir kitais teisės aktais, nustatančiais kaip pritaikyti kuriamą infrastruktūrą žmonių gerovei.
Projektas prisideda prie saugaus ir patikimo elektros energijos skirstymo vartotojams užtikrinimo, panaudojant naujausias išmanias technologijas, tobulinant sistemos įrenginių funkcijas ir veikimo principus. Taikomos priemonės nedaro neigiamos įtakos aplinkos kokybei ir racionaliam gamtos išteklių naudojimui, prisideda prie klimato kaitos mažinimo. Įgyvendinus Projekte numatytas veiklas, bus sumažinta neigiama įtaka elektros perdavimo tinklui dėl galimų avarijų ir gedimų elektros skirstomajame tinkle.


Įrenginio mažinančio asimetrinio fizinio krūvio keliamą žalą prototipo kūrimas

Pastaruoju metu paspirtukai tapo itin populiarūs. Paspirtukus tėvai pradėjo pirkti ypač mažiems vaikams, kurie dar nėra nuovokūs. Gaminiams, skirtiems tokio amžiaus vaikams, taikomi ypač griežti saugumo reikalavimai, nes vaikai dar nesugeba laikytis drausmės, tačiau vienas svarbus aspektas lieka neišspręstas - vaikai važiuodami paspirtuku dažniausiai pasispiria tik kaire arba tik dešine koja, taip sukurdami intensyvų asimetrinį fizinį krūvį besiformuojančiai kaulų ir raumenų sistemai. Dėl intensyvaus asimetrinio fizinio krūvio gali iškrypti skeletas ir netaisyklingai susiformuoti raumenų sistema. Kuo mažesnis vaikų amžius, tuo asimetrinio fizinio krūvio žala yra didesnė, nes tuo metų aktyviai vystosi žmogaus kaulų, raumenų ir kūno audiniai.

Enablium MB siekia sukurti paprastą bei visiems prieinamą įrenginį, kuris paskatintų mažą vaiką reguliariai keisti pasispiriančią koją, važiuojant paspirtuku. Atsakingiems tėvams ši priemonė leistų lengvai ir patogiai kontroliuoti vaikų fizinį aktyvumą užtikrinant subalansuotą (simetrišką) fizinį krūvį važinėjant paspirtuku, o greitas pateikimas rinkai - didelę naudą pasaulio visuomenei ugdant sveikus jos narius. Šiuo metu tokio įrenginio rinkoje nėra.


Nakvynės namų A. Kojelavičiaus g. 50 rekonstrukcija

Pagrindinė problema Vilniaus miesto savivaldybėje teikiant socialines paslaugas - socialinės rizikos asmenims neužtikrinamos kokybiškos bendrosios ir specifinės socialinės paslaugos: laikinas ir ilgalaikis apnakvindinimas, socialinių įgūdžių ugdymas bei palaikymas. Tai sąlygoja Vilniaus miesto nakvynės namų filialų A. Kojelavičiaus g. 50 bei „Sala“ (Kosciuškos g. 8) prasta pastatų būklė. Pastato, esančio A. Kojelavičiaus g. 50, apšiltinimas atliktas nekokybiškai, inžinerinė įranga susidėvėjusi, dalis gyvenamųjų patalpų nepritaikytos žmonėms su negalia. Pastatas, kuriame įsikūręs filialas „Sala“, morališkai ir fiziškai nusidėvėjęs, neįrengti dušai, užtikrinantys higienos sąlygas socialinės rizikos asmenims. Problemai spręsti inicijuojamas projektas, skirtas užtikrinti bendrąsias socialines ir socialinės priežiūros paslaugas socialinės rizikos asmenims, sudaryti kokybiškas darbo sąlygas Nakvynės namų darbuotojams, rekonstruojant Vilniaus miesto nakvynės namų filialą A. Kojelavičiaus g. 50 bei pastatant priestatą, į kurio patalpas bus perkeltas filialas "Sala". Vykdant objekto rekonstrukciją numatomas pastato fasado, cokolio, langų angokraščių, stogo ir kitų išorinių atitvarų šiltinimas, grindų ant grunto šiltinimas, langų keitimas, išorės lauko durų keitimas, karšto ir šalto vandens tiekimo bei nuotekų sistemos rekonstrukcija, šildymo sistemos rekonstrukcija, taip pat aplinkos sutvarkymas. Įgyvendinus projektą padidės pastato energinis naudingumas (pasiekta A klasė). Rekonstruotas pastatas ir sklypas bus pritaikytas žmonėms su negalia. Įgyvendinus projektą bus pagerintos laikino ir ilgalaikio apnakvindinimo sąlygos ir teikiamų paslaugų kokybė socialiai pažeidžiamiems asmenims, darbo sąlygos darbuotojams.


Mažų ir vidutinių įmonių eksporto plėtra į tikslines rinkas

Projekto tikslas – didinti l. mažų, mažų ir vidutinių įmonių eksporto apimtis per prekių ir/ar paslaugų eksporto plėtrą į tikslines rinkas.

Projekto įgyvendinimo metu planuojamos teikti paslaugos MVĮ grupėms / laukiama nauda:
- konsultacijos nukreiptos į prekybinių ryšių palaikymą ir intensyvinimą „plėtros rinkose“ (Norvegija, Švedija, Vokietija, JK, Prancūzija);
- konsultacijos nukreiptos į prekybinių  ryšių  aktyvinimą „perspektyvinėse rinkose“ (JAV, Japonija, Kinija, Izraelis, Ukraina);
- konsultacijos  apie rinkų pažinimo ir analizės priemones, eksporto plėtros ir užsienio klientų paieškos klausimais, sektorinių konsultantų (vienos srities specialistų, galinčių veikti skirtingose rinkose) ir atstovų (dirbančių su skirtingais sektoriais, bet vienoje rinkoje) konsultacijos, ieškant potencialių verslo partnerių tikslinėse rinkose;
- konsultacijos nukreiptos MVĮ grupių klasterizacijai skatinti. Projekto įgyvendinimo metu MVĮ, kurios dar nėra susibūrusios į klasterį, grupėms bus teikiamos konsultacijos dėl verslo klasterių kūrimo, kurių veiklos būtų orientuotos į įsiliejimą į tarptautines vertės kūrimo grandines, į tarptautinius tinklus (klasterius), kurti bendrus produktus, prekės ženklus, siekti bendro eksporto augimo ir eksporto plėtros į tikslines rinkas.


Beržėnų dvaro komplekse yra 11 kultūros paveldo statinių: koplyčia, raštinė/gyvenamasis namas, dvaro rūmų pastatas, skalbykla, kiaulidė, veršidė, svirnas, kumetynas, tvartelis, malkinė, bravoras-pieninė. Bendras šių statinių plotas - 6711.95 kv.m.
Beržėnų dvaro rūmai ir parkas yra vienas iš žymiausių šiuo metu išlikusių XIX a. II p. neogotikinių dvarų sodybų architektūros ansamblių, turintis didelį turistinį bei kultūrinį potencialą.
Projekto „Beržėnų dvaro sodybos rūmų sutvarkymas, siekiant atidaryti juos visuomenės lankymui“ pagrindinis tikslas - apsaugoti rūmus nuo irimo ir kad jie būtų saugūs lankytojams, atverti juos plačiajai visuomenei, pritraukti kaip galima daugiau lankytojų į objektą.
Planuojama kad dvare lankysis vestuvininkai, turistai, šeimos, bus atvažiuojamą mergvakarių ir bernvakarių bei kitų švenčių  metu, vyks bendruomenės renginiai, bus organizuojamos įvairios šventės – kinas po atvirų dangumu, Užgavėnės, aitvarų šventė ir  pan.
Potencialūs dvaro lankytojai yra aplinkinių miestų gyventojai, kuriems nėra toli, kad atvažiuoti į Beržėnų dvarą. Kita lankytojų grupė yra žmonės, kurie domisi Lietuvos dvarais keliauja savarankiškai arba vyksta prie jūros ir pakeliui užsuka į Beržėnus. Trečia grupė yra turizmo centrų nukreipiami lankytojai. Ketvirta grupė yra lankytojai, kurie dalyvauja kartu su „Berželio bendruomene" organizuojamuose renginiuose.
Pritraukus daugiau lankytojų į objektą bus ne tik sukurtos keturios darbo vietos, bet ir bus didinamas regiono patrauklumas, atsiras verslo galimybės vietos gyventojams, kurie galės teikti apgyvendinimo ir maitinimo paslaugas.
Užbaigus projektą pareiškėjas ir toliau vykdys rūmų tvarkybos ir remonto darbus, siekiant padaryti objektą kuo patrauklesnį vis didesnei visuomenės daliai. Jis ir toliau pasitelks rinkodaros priemones, kuriomis švies visuomenę apie Beržėnų dvaro sodybą, jos istoriją, joje vykstančius renginius.

Projekto metu vykdomos veiklos prisidės prie darnaus vystymosi principų įgyvendinimo,  nes įgyvendinus rūmų tvarkybos darbus jie bus išsaugoti ne tik dabartinėms, bet ir ateities kartoms. Tokiu būdu bus pasirūpinta kultūros paveldo objekto ateitimi, bus užtikrinta aplinkinių gyventojų gyvenimo kokybė, nes jie galės lankytis objekte bei dalyvauti šventėmis taip suteikiant jiems prasmingą laisvalaikį. Projekto metu taip pat bus sukurtos darbo vietos, objekto sutvarkymas padidins lankytojų skaičių, kurie naudosis nakvynės ir maitinimo paslaugomis aplinkinėse gyvenvietėse, taip bus skatinamas smulkusis verslas.

Projektas prisidės prie moterų ir vyrų lygybės principo įgyvendinimo ir skatins nediskriminavimo principo įgyvendinimą, t. y. projekto veiklos ir rezultatai bus prieinami visiems gyventojams ir lankytojams,  nepriklausomai nuo lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos.


Skaitmeniniai humanitariniai mokslai darniam vystymuisi: urbanizuotų teritorijų kiemų tyrimai

Nors dažniausiai architektūra gali būti suvokiama kaip pastatų projektavimo ir statybos praktika ir rezultatas, viena iš esminių architektūros savybių yra meninė raiška. Todėl architektūra turėtų būti meniška ir estetiškai priimtina.
Per pastaruosius kelis dešimtmečius aplinkos estetinio suvokimo tyrimai plėtojosi dviem kryptimis: kognityvine ir nekognityvine (Godlovitch 1994, Eaton 1998, Carlson ir Berleant 2004), konceptualiaja ir nekonceptualiaja (Moore, 1999), arba naratyvine ir aplinkos (Foster 1998). Kognityvinė kryptis grindžiama žinių ir informacijos poreikiu estetiniam suvokimui ir vertinimui, nekognityvinė kryptis grindžiama aplinkos ypatybėmis, sukeliančiomis stebėtojo susidomėjimą ir įsitraukimą.
Estetinis suvokimas priklauso ne tik nuo ekspertų nuomonės, bet ir yra glaudžiai susijęs su vertinimu žmonių, kurie šią aplinką kasdien stebi ir naudoja. Taigi projekto tikslas, atlikus Kauno atvejo tyrimą, yra šiuo požiūriu išanalizuoti estetinį atsaką į urbanizuotų teritorijų kiemų architektūrą, siekiant suprasti jų esamas estetines savybes ir vertes bei parengti rekomendacijas darniam šių pusiau privačių erdvių vystymui.
Šis tyrimas padės geriau suprasti urbanizuotų teritorijų kiemus, jų esamą kokybę ir kartu pasiūlys naują metodiką, galinčią padėti darniai naudoti ir tvarkyti tokias erdves ateityje.


Kiekvienais metais, globaliu mastu, yra iššvaistoma apie 1.3 mlrd. tonų maisto. Jungtinės tautos 2015m. paskelbė "Tvarumo vystymo tikslus iki 2030 metų", kuriuose vienas iš tikslų yra maisto praradimų mažinimas gamybos grandinėje ir dvigubai sumažinti maisto atliekas tiekimo grandinėje. Projekto „Hidrolizuotų augalinės kilmės išspaudų perdirbimas“ metu bus pritaikomi ir vystomi MTEP 7-9 etapai, gauti padidintos pridėtinės vertės augalinės kilmės išspaudų ekstraktus. Poreikiui esant bus papildomai koreguojami perdirbimo parametrai įvertinant ekonominę naudą, biocheminę sudėtį, išgaunant aukščiausią fenolinių junginių kiekį, antioksidacinį aktyvumą, riebalų rūgščių ir peptidų sudėtį. Sukurtas galutinis produktas tolimesnėse stadijose potencialiai galės būti panaudojamas, kaip natūralus priedas ar produktas maisto, agronomijos, kosmetikos ar farmacijos pramonėse.


Širvintų meno mokyklos infrastruktūros modernizavimas

Širvintų rajono savivaldybės administracija

2014 m. Širvintų meno mokykla buvo perkelta į buvusias Širvintų L.Stuokos-Gucevičiaus gimnazijos bendrabučio patalpas (pastatas statytas 1968 m.), kurių bendras plotas 894,53 kv.m (muzikos klasės, specializuotas kabinetas (keramikos degimo krosnelių patalpa), mažoji aktų salė ir kt.) Tačiau iš jų net 146,39 kv.m ugdymui nenaudojamos.
         Pagrindinės problemos, kurioms spręsti numatomas projektas - mokyklai trūksta kokybišką ugdymą užtikrinančių erdvių. Todėl būtina suremontuoti ir veiklai pritaikyti 146,49 kv. m patalpų. Kadangi Meno mokyklos pastatas yra 1968 m. statybos, silikatinių plytų, neapšiltintas, vidaus patalpose neužtikrinama atitiktis higienos normos HN 21:2011 nustatytiems oro temperatūrai patalpose šaltuoju metų laikotarpiu reikalavimams   (žiemos sezonu temperatūra būna 12-14 laipsnių šilumos). Tas labai neigiamai atsiliepia neformaliojo švietimo kokybei ir prieinamumui.
          Siekiant išspręsti esamas neformaliojo švietimo problemas, inicijuojamas projektas, kurio tikslas Modernizuoti Širvintų meno mokyklos infrastruktūrą, sudarant sąlygas viso rajono vaikams gauti prieinamas ir kokybiškas neformaliojo ugdymo paslaugas.
Atsižvelgus į šiuolaikinius vaikų neformaliojo švietimo poreikius, būtinos investicijos į infrastruktūrą:
1. Širvintų meno mokyklos nenaudojamų patalpų remontas;
2. Širvintų meno mokyklos pastato apšiltinimas.
Investicijos padės išlaikyti esamus ir pritraukti naujus vaikų srautus į neformalųjį švietimą, teigiamai paveiks Širvintų rajono savivaldybės švietimo sistemą.
       Įgyvendinus projektą Širvintų meno mokykloje bus vykdomas ne mažiau, kaip 2 krypčių neformalus vaikų švietimas, bus sudarytos geresnės sąlygos organizuoti vaikų  stovyklas vasaros ir kitų moksleivių atostogų metu.

Atitinka Nacionalinės darnaus vystymosi strategijos, patvirtintos 2009-09-16 LR Vyriausybės nutarimu Nr. 1247 ,,Dėl Lietuvos Respublikos Vyriausybės 2003 m. nutarimo Nr. 1160 ,,Dėl Nacionalinės darnaus vystymosi strategijos patvirtinimo ir įgyvendinimo“ pakeitimo“ nuostatas ir horizontaliuosius darnaus vystymo principus:
       - Projekte nenumatyti veiksniai, kurie turėtų neigiamą poveikį aplinkosaugos srityje. Vadovaujantis Lietuvos Respublikos planuojamos ūkinės veiklos poveikio aplinkai vertinimo įstatymu, poveikio aplinkai vertinimas projektui nebūtinas. Planuojama ūkinė veikla nėra susijusi su įsteigtomis ar potencialiomis „Natura 2000“ teritorijomis ar artima tokių teritorijų aplinka.
- Projekto veiklos neturi apribojimų, darančių neigiamą įtaką socialinėje, ekonomikos ir teritorijų vystymo srityje.

- Projektas atitinka moterų ir vyrų lygybės ir nediskriminavimo principus, reglamentuotus LR lygių galimybių įstatymo pakeitimo įstatymu. Projekte nenumatoma apribojimų, kurie turėtų neigiamą poveikį moterų ir vyrų lygybės bei nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui. Sudarytos vienodos dalyvavimo projekte ir naudojimosi Projekto rezultatais galimybės tiek vyrams, tiek moterims.


Paslaugų ir asmenų aptarnavimo kokybės gerinimas Visagino savivaldybėje

Viešojo valdymo institucijos nėra pakankamai aktyvios tobulinant visuomenei teikiamas paslaugas, trūksta kompleksiškų, tarpusavyje gerai koordinuotų veiksmų, kuriais viešajame valdyme butų siekiama visuomenės poreikius atitinkančios paslaugų kokybės.
     Norint padidinti gyventojų pasitenkinimą administracijos teikiamomis administracinėmis ir viešosiomis švietimo paslaugomis bei asmenų aptarnavimu, projekto įgyvendinimo metu numatyta optimizuoti administracijos teikiamų viešųjų švietimo paslaugų procedūras, įdiegiant LEAN kokybės vadybos sistemą su bendra duomenų mainų sistema, atlikti teisinio reglamentavimo bei veiklos organizavimo procesų patobulinimus, parengti Piliečių chartiją bei sustiprinti darbuotojų kompetencijas, reikalingas pagerinti paslaugų ir asmenų aptarnavimo kokybei.
     Įgyvendinant projektą bus gerinama Visagino savivaldybės administracijos veikla, susijusi su paslaugų ir asmenų aptarnavimu jas teikiant, ir visų šioje savivaldybėje esančių (14 vnt.) viešojo valdymo institucijų, kurios teikia gyventojams tokias pačias viešąsias švietimo paslaugas, teikiamų paslaugų ir asmenų aptarnavimo kokybė.

Projekte nėra numatyta veiksmų, kurie turėtų neigiamą poveikį darnaus vystymosi principo įgyvendinimui.
Projektu siekiama išspręsti pasitenkinimo teikiamomis viešosiomis švietimo paslaugomis klausimą, padidinti visuomenės pasitenkinimą savivaldybės švietimo įstaigų teikiamomis paslaugomis bei jų kokybe. Siekiama, kad paslaugų gavėjai ir teikėjai žinotų kokios paslaugų kokybės gali tikėtis bei reikalauti, o teikėjai kokios kokybės paslaugas užtikrinti.
    Šis projektas svarbus visiems Visagino saivaldybės gyventojams - esamiems ir būsimiems tėvams. Visagino savivaldybės švietimo viešųjų paslaugų ir aptarnavimo kokybės pagerinimas yra aktualus ne tik dabartinėms šeimos, leidžiančioms savo vaikus į Visagino savivaldybėje esančias švietimo įstaigas, bet ir būsimoms, besikuriančioms šeimoms, kurioms ateityje taip pat bus labai svarbios švietimo teikiamos paslaugos, jų prieinamumas bei kokybė.

Projekte nėra numatyta jokių apribojimų, kurie turėtų neigiamą poveikį vyrų ir moterų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui. Projekto veiklos ir rezultatai bus prieinami visiems tikslinės grupės atstovams, turintiems skirtingų poreikių (judėjimo, klausos ar kitą negalią turintiems asmenims ir pan.).
    Projekte lygiomis teisėmis galės dalyvauti moterys ir vyrai, nes šis klausimas svarbus tiek vaikų tėvams, tiek mamoms.


Rytų Aukštaitijos miestai ir miesteliai – informavimo apie lankytinas vietas stiprinimas ženklinimo priemonėmis

Utenos rajono savivaldybės administracija

Projektu siekiama prisidėti prie turizmo informacinės infrastruktūros plėtros Utenos regione ir padidinti turistų ir lankytojų informuotumą apie regioniniuose maršrutuose „Rytų Aukštaitijos miestai ir miesteliai“ esančias lankytinas vietas. Šio tikslo įgyvendinimui regiono savivaldybių administracijos numato įsigyti 86 daugiavariantinio turinio informacinius lauko stendus, sukurtus ir pagamintus pagal vieningus projektavimo bei dizaino reikalavimus, ir juos įrengti turizmo plėtrai regione reikšmingesnėse gyvenamosiose teritorijose. Įrengus planuojamas ženklinimo priemones, būtų sustiprinta turizmo informacijos sklaida, skatinanti vietos gyventojus geriau pažinti savo kraštą, išsamiai pristatanti regiono turizmo išteklius turistams ir lankytojams, taip gerinant regiono, kaip turistinio krašto, patrauklumą ir sudarant prielaidas turistų kelionių skaičiaus augimui.

Projektas inicijuojamas įgyvendinant strateginius dokumentus, plėtojančius darnaus vystymosi koncepciją, todėl yra rengiamas atsižvelgiant į ekonominio, aplinkosaugos, socialinio ir kultūrinio tvarumo aspektus, siekiant prisidėti ne tik prie didesnės ekonominės naudos, bet ir prie geresnių gyvenimo sąlygų visuomenei, vietos bendruomenei sukūrimo.
Išvystyta informacinė ženklinimo infrastruktūra yra svarbi turizmo – vieno iš ekonomikos sektoriaus plėtros sąlyga. Efektyviam šio sektoriaus vystymui visame Utenos regione, regiono savivaldybių administracijos susitarė bendradarbiauti, kooperuojant tiek projekto vykdymui reikalingus finansinius ir nefinansinius išteklius, tiek savivaldybėse esančius turizmo išteklius, taip sukuriant didesnį bendrą savivaldybių-partnerių, nei atskirų savivaldybių-konkurenčių turizmo plėtros potencialą. Todėl ši partnerystė projekto metu prisidėtų prie teritorijų vystymo, stiprinant regioną ir mažinant skirtumus tarp atskirų jo savivaldybių. Projekto metu sukurtuose stenduose numatoma teikti informaciją, apimančią gamtos ir kultūros objektų, poilsio ir laisvalaikio leidimo vietų, kitų turizmo išteklių viešinimą, siekiant perteikti krašto patrauklumą ir mažinti turizmo sezoniškumą. Įrengus planuojamas ženklinimo priemones, būtų sustiprinta turizmo informacijos sklaida, gerinanti atvykstamąjį turizmą bei skatinanti vietos gyventojus dažniau keliauti ir pažinti savo kraštą. Todėl projekto veikla prisidėtų prie visuomenės švietimo. Siekiant sustiprinti planuojamos veiklos efektyvumą ir darnaus vystymosi principo įgyvendinimą, numatoma įrengti aplinką tausojantį stendų apšvietimą.
Planuojamų projekto veiklų turinys atitinka Nacionalinės darnaus vystymosi strategijos įgyvendinimo priemonių plane turizmo sektoriui skirtą 2.3.2. priemonę, o pateiktos pokyčių, įtakotų proj. veiklomis, prielaidos apima soc.-ekonomikos, teritorijų vystymo ir aplinkosaugos sritis. Todėl galima teigti, kad projekto investicijos prisidėtų prie darnaus turizmo plėtros.

Rengiant paraišką, įgyvendinant projekto veiklas ir viešam naudojimui pateikiant sukurtus projekto produktus, nėra numatyti veiksmai, kurie turėtų neigiamą poveikį moterų ir vyrų lygybės ar nediskriminavimo principų įgyvendinimui. Įrengti stendai bus skirti visuomenės poreikiams, neribojant sukurtos infrastruktūros naudojimo kurios nors visuomenės grupės atžvilgiu. Stenduose pateikiama informacija bus nediskriminuojančio turinio. Siekiant įgyvendinti nediskriminavimo dėl kalbos principą, turistinių maršrutų ir išteklių pristatymui numatoma eksponuoti informaciją, apimančią turistinius žemėlapius, parengtus naudojant lengvai suprantamus ženklus-piktogramas, tekstus lietuvių, anglų ir rusų kalbomis, šią informaciją iliustruojančias nuotraukas.

Anykščių raj.,Ignalinos raj.,Visagino miesto,Molėtų raj.,Utenos raj.


Nuo 2009 m. šalyje vykdoma verslo priežiūros institucijų pertvarka, kurios tikslas – optimizuoti institucijų atliekamas priežiūros funkcijas, t.y. užtikrinti, kad priežiūros funkcijos valstybėje būtų atliekamos efektyviai, koordinuotai, mažiausiomis sąnaudomis, kuo mažiau trikdant prižiūrimų subjektų veiklą. Pertvarkos šūkis – „inspektorius – ne baudėjas, o konsultantas!“.

Lietuva įtvirtino daugelio pažangių verslo priežiūros priemonių taikymą teisės aktuose, tačiau šiuo metu yra itin svarbu užtikrinti nuolatinį jų taikymą, kad ,,popierinės“ nuostatos taptų kasdienine praktika.

Projekto tikslas – didinti verslo priežiūros sistemos efektyvumą, užtikrinant pažangių ūkio subjektų priežiūros priemonių diegimą ir taikymą priežiūros institucijose bei jų darbuotojų įgūdžių tobulinimą priežiūros srityje. Siekiant šio tikslo, įgyvendinamas 2014-2020 metų ES struktūrinių fondų investicijų programos 10 prioriteto ,,Visuomenės poreikius atitinkantis ir viešasis valdymas“ 4 uždavinys „Pagerinti verslo reguliavimo aplinką“  ir jo priemonės  Nr. 10.1.4-ESFA-V-921 ,,Geresnio reglamentavimo diegimas ir verslo priežiūros sistemos tobulinimas“ tikslas pagerinti verslo aplinką, diegiant geresnio reglamentavimo priemones ir tobulinant verslo priežiūros sistemą.

Projekto metu kvalifikuotas ekspertas vykdys konsultavimą pažangių priežiūros priemonių diegimo ir priežiūros institucijų klausimais. Naudojantis išorės tiekėjų paslaugomis bus parengtos priežiūros institucijų veiklos vertinimo kriterijų sudarymo ir taikymo rekomendacijos.  ,,Slapto kliento“ tyrimas leis identifikuoti ūkio subjektų konsultavimo trūkumus. Bus organizuojami plataus masto priežiūros institucijų specialistų mokymai, kurių dalyviams padalintas specializuotas leidinys ,,Verslo priežiūros vadovas“. Periodiškai atliekamos ūkio subjektų apklausos padės laiku identifikuoti aktualiausias verslo priežiūros problemas.


Užimtumo tarnyba prie Lietuvos Respublikos socialinės apsaugos ir darbo ministerijos įgyvendina projektą "Užimtumo tarnybos infrastruktūros kokybės ir prieinamumo gerinimas Vilniaus mieste", kurio tikslas - pagerinti Užimtumo tarnybos Vilniaus klientų aptarnavimo departamento teikiamų paslaugų kokybę ir prieinamumą bei darbuotojų darbo sąlygas. Projekto įgyvendinimas prisideda prie šių problemų sprendimo: nepakankama teikiamų paslaugų kokybė, neužtikrinamas teikiamų paslaugų prieinamumas, nepatenkinamos darbuotojų darbo sąlygos, didelės sąnaudos vieno kliento aptarnavimui.
Projekto siekiami rezultatai:
1. investicijas gavęs infrastruktūros objektas (rodiklio kodas – P.S.349)  - 1 objektas.
2. pasitenkinimas Vilniaus teritorinės darbo biržos teikiamų paslaugų kokybe ir sąlygomis (rodiklio kodas – R.S.349) - ne mažiau nei 98 proc.


Darnaus judumo priemonių diegimas Neringos savivaldybėje

Projektas prisidės prie eismo subalanavimo, patrauklių sąlygų naudotis netaršiomis taransporto priemonėmis ir kūrimo, gyventojams ir svečiams aplinkai draugiškų susisiekimo ir judumo įpročių diegimo centrinėje Nidos dalyje bei jų pritaikymo specialiųjų poreikių turintiems žmonėms. Šioe sprendiniai numatyti bei suplanuoti neringos savivaldybės darnaus judumo strateginiame plane. projekto įgyvendinimas taip pat sąlygos patrauklesnę gyvenamąją ir nakytin` aplinką specialiųjų poreikių turintiems asmenims neringos savivaldybėje. Atnaujinta viešoji infrastruktūra sudarys prielaidas užtikrinti saugesnį susisiekimą Nidos gyvenvietėje, prisidės prie gyventojų ir kurorto svečių judumo įpročių keitimo. Pagrindinis projekto tikslas- pagerinti susisiekimo sąlygas specialiuosius poreikius turintiems asmenims, padidinti gyventojų mobilumąir prisidėti prie aplinkos taršos mažinimo Neringoje - Nidos gyvenvietėje. Dažniau renkantis kelionę pėsčiomis leistų sumažinti ne tik transporto taršą bei motorinio transporto sukeliamo triukšmo lygį, bey ir būtų prisidedama prie aktyvesnio bei sveikesnio gyvenimo būdo skatinimo ir darnaus kurorto vystymosi visoms asmenų grupėms. įskaitant ir specialiuosius poreikius turinčius asmenis.

projektas teigiamai įtakos Neringos savivaldybės darnų vystymąsi, prisidės prie šiuolaikiškos subalansuotos infrastruktūros plėtojimo ir pritaikant esamą infrastruktūrą specialiųjų judumo poreikių turinčių asmenų poreikiams.

projekto metu sukurtais rezultatais galės naudotis visų visuomenės grupių atstovai.


Darnaus judumo priemonių diegimas Marijampolės mieste

Projekto tikslui pasiekti numatyta vadovaujantis parengtu Marijampolės darnaus judumo mieste planu, kurti subalansuotas, efektyvių išteklių ir šiuolaikinių technologijų naudojimu grindžiamas darnaus judumo sistemas. Įgyvendinant projektą numatoma Marijampolės miesto viešojo transporto susisiekimo priemonėse įdiegti elektroninio bilieto, integruoto atsiskaitymo už viešojo transporto paslaugas, sistemą, įdiegti viešojo transporto informacinę sistemą, didinant viešojo transporto patrauklumą. Bus įrengiamas kryptinis apšvietimas ir rekonstruojamos pėsčiųjų perėjos, užtikrinant pėsčiųjų perėjų apšvietimą tamsiuoju paros metu, pritaikant pėsčiųjų perėjas specialiųjų poreikių turintiems žmonėms, rekonstruojamos viešojo transporto stotelės, pritaikant jas specialiųjų poreikių turintiems žmonėms, taikant universalaus dizaino principą bei vadovaujantis Gerosios praktikos vadove nustatytais reikalavimais. Įgyvendintos darnaus judumo priemonės: intelektinių transporto sistemų diegimas ir miesto transporto infrastruktūros pritaikymas specialiųjų poreikių turintiems žmonėms, sudarys prielaidas didinti Marijampolės miesto aplinkos patraulumą, pagerins gyvenimo kokybę ir visuomenės sveikatą, didins eismo saugumą, mažins oro užterštumą, triukšmą, šiltnamio efektą sukeliančių dujų išmetimą ir energijos vartojimą. Tikimasi, kad projekto naudą gaus 34968 Marijampolės savivaldybės gyventojai bei svečiai.

Projekto investicijomis bus mažinamas poveikis aplinkai, kadangi įgyvendinant projektą siekiama vadovaujantis parengtu Marijampolės darnaus judumo mieste planu, kurti subalansuotas, efektyvių išteklių ir šiuolaikinių technologijų naudojimu grindžiamas darnaus judumo sistemas. Įgyvendinant projektą numatoma Marijampolės miesto viešojo transporto susisiekimo priemonėse įdiegti elektroninio bilieto, integruoto atsiskaitymo už viešojo transporto paslaugas, sistemą, įdiegti viešojo transporto informacinę sistemą, didinant viešojo transporto patrauklumą. Bus įrengiamas kryptinis apšvietimas ir rekonstruojamos pėsčiųjų perėjos, užtikrinant pėsčiųjų perėjų apšvietimą tamsiuoju paros metu, pritaikant pėsčiųjų perėjas specialiųjų poreikių turintiems žmonėms, rekonstruojamos viešojo transporto stotelės, pritaikant jas specialiųjų poreikių turintiems žmonėms, taikant universalaus dizaino principą bei vadovaujantis Gerosios praktikos vadove nustatytais reikalavimais. Įgyvendintos darnaus judumo priemonės: intelektinių transporto sistemų sistemų diegimas ir miesto transporto infrastruktūros pritaikymas specialiųjų poreikių turintiems žmonėms, sudarys prielaidas didinti Marijampolės miesto aplinkos patraulumą, pagerins gyvenimo kokybę ir visuomenės sveikatą, didins eismo saugumą, mažins oro užterštumą, triukšmą, šiltnamio efektą sukeliančių dujų išmetimą ir energijos vartojimą.

Įgyvendinant projektą, bus užtikrintos ne tik moterų ir vyrų lygios galimybės, bet ir garantuotos lygios galimybės visiems žmonėms, visų pirma socialiai atskirtoms grupėms, siekiant išlikti aktyviais ekonominio ir socialinio gyvenimo dalyviais ar jais tapti. Įgyvendinant projektą, bus užtikrintos ne tik moterų ir vyrų lygios galimybės, bet ir garantuotos lygio galimybės visiems žmonėms, visų pirma socialiai atskirtoms grupėms, siekiant išlikti aktyviais ekonominio ir socialinio gyvenimo dalyviais ar jais tapti. Projekte nenumatyta apribojimų socialiai atskirtoms grupėms pasinaudoti sutvarkyta infrastruktūra (numatytos visos pritaikymo priemonės neįgaliesiems. Sukurta infrastruktūra galės naudotis visi gyventojai nepriklausomai nuo jų lyties, rasės arba etninės kilmės, religijos tikėjimo, amžiaus, negalios, seksualinės orientacijos. Projekto įgyvendinime dalyvaujantys asmenys parenkami atsižvelgiant į jų kompetenciją, nepriklausomai nuo jų lyties, rasės arba etninės kilmės, religijos arba tikėjimo, amžiaus, negalios, seksualinės orientacijos. Projekto įgyvendinimo metu numatoma rekonstruoti pėsčiųjų perėjas (19 vnt.), pritaikant jas specialiųjų poreikių turintiems žmonės bei kryptinio apšvietimo perėjose (61 vnt.) įrengimas, viešojo transporto stotelių pritaikymas specialiųjų poreikių turintiems žmonėms. Specialiųjų poreikių turintiems žmonėms perėjose įrengiami patogūs nuvažiavimai vežimėliais, įrengti įspėjamieji bei vedimo paviršiai, nužeminti gatvės bordiurai ir pan., atitinkantys Specialiųjų poreikių turinčių žmonių susisiekimo gerinimo Lietuvos Respublikos gerosios praktkos vadovo reikalavimus. Įgyvendinus infrastruktūros priemones siekiama kuo daugiau tenkinti riboto judumo ir fizinę negalią turinčių asmenų poreikius, pritaikant universalaus dizaino sprendimus.


Neregių ir silpnaregių informavimo sistema (NSIS)

Savivaldybės įmonė "SUSISIEKIMO PASLAUGOS"

Projektu siekiama sudaryti galimybę žmonėms su regos negalia viešuoju transportu judėti visiškai savarankiškai. Projekto metu sukurta technologija - neregių ir silpnaregių informavimo sistema (NSIS) - leis net ir visiškai nematančiam asmeniui identifikuoti sustojime sustojusio viešojo transporto priemonės maršruto numerį. Sistemos esmė - neregio turimos įrangos (pvz., išmaniojo įrenginio programėlės) interaktyvumas su debesų kompiuterija ir/arba viešojo transporto priemonėje sumontuota įranga.

Projektas vykdomas be partnerių. Bus įgyvendintos trys veiklos: NSIS įrenginio koncepcijos sukūrimas, NSIS maketo/prototipo sukūrimas ir bandomosios techninės įrangos partijos gamyba.

Įsigytų inovatyviųjų produktų naudotojai – Vilniaus miesto viešuoju transportu besinaudojantys neregiai ir silpnaregiai (apie 1500 - Vilniuje, iš viso Lietuvoje – apie 19000 asmenų).

Tvaraus miesto kūrimas niekada nesibaigia. Todėl ir pavienės priemonės, tokios, kaip aptariamame projekte siūlomas sprendimas – iš dalies prisidės prie 2018 m. gruodžio 19 d. Vilniaus miesto tarybos sprendimu Nr. 74 patvirtinto Vilniaus miesto savivaladybės darnaus judumo plano įgyvendinimo efektyvumo.

NSIS projektu siekiame gerinti Vilniaus miesto viešojo/kolektyvinio transporto sprendimų ir paslaugų kokybę, jų tvarumą, novatoriškumą ir patrauklumą, tenkinant miesto ir jo gyventojų bei svečių mobilumo poreikius. Pareiškėjas laiko, kad yra labai svarbu ne tik padidinti viešojo/kolektyvinio transporto vartotojų skaičių apskritai, bet ypač siekti užtikrinti, kad paslaugos būtų lengvai prieinamos ir jomis nuolat naudotųsi visi visuomenės nariai, įskaitant neįgalius asmenis. Sukūrus, ištestavus ir pagaminus išmanų įrankį, neregiai ir silpnaregiai įgis galimybę daugiau judėti naudodamiesi miesto viešojo transporto paslaugomis.


SOCIALINIO BŪSTO FONDO PLĖTRA KĖDAINIUOSE

Kėdainių rajono savivaldybės administracija

Projektu siekiama prisidėti prie Kėdainių rajono savivaldybės socialinio būsto fondo plėtros. Projekto įgyvendinimo metu bus įsigyta  40 vnt. butų socialiniam būstui (Preliminariai planuojama pirkti 3 kambarių butus – ne mažiau kaip 5 vnt., 2 kambarių butus – ne mažiau kaip 25 vnt. ir 1 kambario butus – ne mažiau kaip 10 vnt.). 4 butai bus pritaikyti žmonėms su negalia. Perkamas būstas bus geros techninės būklės, paruoštas ir tinkamas gyventi be papildomų remonto išlaidų. Tikimasi, kad įgyvendinus projektą padidės galimybės apsirūpinti būstu šeimoms ir asmenims, turintiems teisę į socialinį būstą, pagerės minėtų asmenų gyvenimo kokybė, integracija į darbo rinką. Pasirinktas planuojamų įsigyti butų dydis atitinka aprašo 22.4 punkto reikalavimą.

Perkami butai bus Kėdainių mieste, kur yra tinkamai išplėtota viešojo transporto infrastruktūra.

Kaip projekto lėšomis finansuojamo socialinio būsto gyventojams bus užtikrinta galimybė naudotis viešuoju transportu žr. informacinės lentelės apie projekto parengtumui keliamus reikalavimus 2 punktą.


Pasvalio miesto Biržų gatvės rekonstravimas I etapas

Pasvalio rajono savivaldybės administracija

Projekto įgyvendinimo metu planuojama rekonstruoti Pasvalio miesto Biržų gatvę, kuri prasideda ties sankryža su Vilniaus gatve (pradžia – 15 m nuo sankryžos) ir baigiasi ties sankryža su Mūšos gatve, bei  įdiegti eismo saugumo priemones. Pagrindinius darbus sudaro: 1) gatvės asfaltbetonio dangos atnaujinimas;  2)  šaligatvių įrengimas betono trinkelėmis; 3) gatvės žaliosos zonos sutvarkymas ir apželdinimas; 4) gatvės apšvietimo tinklų rekonstrukcija; 5) eismo saugos priemonių diegimas (betoninių trinkelių dangos su įspėjamuoju paviršiumi (neregiams), kelio ženklų, iškiliųjų sankryžų, pėsčiųjų perėjų, skiriamųjų salelių įrengimas, važiuojamosios kelio dalies siaurinimas, 8  sankryžų rekonstrukcija įrengiant saugos saleles).
Įgyvendinus projektą ir atnaujinus Biržų g., bus pagerintos vietinių gyventojų bei miesto svečių susisiekimo sąlygos. Gera susisiekimo sistema užtikrins namų, darbovietės, viešųjų paslaugų prieinamumą.

Įgyvendinus projektą, bus vykdoma darni vietinės reikšmės kelių tinklo plėtra, padidės kelių transporto sektoriaus konkurencingumas, užtikrinami būtiniausi gyventojų ir šalies ūkio susisiekimo poreikiai, eismo sauga, vietinės reikšmės automobilių kelių tinklo kokybiška priežiūra, techninių parametrų užtikrinimas, kokybiniai rodikliai bei aplinkos ir visuomenės sveikatos apsauga. Pasvalio miesto Biržų gatvės sutvarkymo įrengiant eismo saugumo priemones investicijų projekto įgyvendinimo metu  planuojama kompleksiškai rekonstruoti visą gatvės atkarpą atanujinant ne tik esamą gatvės dangą, bet ir rekonstruojant šaligatvio dangą, apšvietimo tinklus, įrengiant eismo saugos priemones.
Kaip parodė 2007–2013 metų ES struktūrinių fondų panaudojimo patirtis, pateikiama 2013 metais parengtoje ES struktūrinių fondų panaudojimo poveikio vietinei ir urbanistinei plėtrai vertinimo ataskaitoje, šalia rekonstruotų vietinės, krašto ir rajoninės reikšmės kelių sparčiai steigiasi verslo įmonės, kuriasi naujakuriai, plėtojama įvairesnė veikla (kaimo turizmas, gamybos ir paslaugų įmonės). Geras susisiekimo kelių tinklas yra regioninės plėtros pagrindas. Taigi, įgyvendinus projektą, bus prisidedama prie Panevėžio regiono teritorijų vystymo, gerinant aplinkosaugines, socialines ir ekonomines regiono sąlygas, mažinant skirtumus tarp regionų.


Atsparios tuberkuliozės gydymo paslaugų kokybės ir prieinamumo gerinimas VšĮ Alytaus apskrities tuberkuliozės ligoninėje

Viešoji įstaiga Alytaus apskrities tuberkuliozės ligoninė

Šiuo metu Alytaus regione nėra užtikrintas tinkamas tuberkuliozės gydymo paslaugų prieinamumas ir kokybė, ko pasekoje sergamumas šia liga išlieka palyginti aukštas. VŠĮ Alytaus apskrities tuberkuliozės ligoninė inicijavo projektą „Atsparios tuberkuliozės gydymo paslaugų kokybės ir prieinamumo gerinimas VŠĮ Alytaus apskrities tuberkuliozės ligoninėje“.
Projekto metu planuojama gydomojo korpuso rekonstrukcija, jo plotą išplečiant 360 kv. m, patalpos būtų įrengiamos ant dalies pastato rūsio pastatant papildomus 3 aukštus. Taip bus sudarytos sąlygos teikti paslaugas pagal galiojančius reikalavimus. Taip pat planuojama įsigyti 20 multifunkcinių lovų ir 1 laminarinę spintą (šiuo metu veikloje naudojama laminarinė spinta yra 1993 m. gamybos, nusidėvėjusi).
Projekto metu taip pat numatomi sergančiųjų tuberkulioze ir jų šeimos narių mokymai tuberkuliozės profilaktikos ir kontrolės klausimais VŠĮ Alytaus apskrities tuberkuliozės ligoninėje. Mokymus vykdys ligoninės personalas, mokymų medžiagą centralizuotai parengs LR SAM pavaldžios įstaigos. Ši veikla prisidėtų prie didžiausios rizikos grupės švietimo, įtakotų sergamumo mažėjimą regione.


Šiuo metu Kazlų Rūdos savivaldybėje yra 2 neformalaus švietimo įstaigos, viena iš jų - Kazlų Rūdos sporto centras. Įstaiga šiuo metu vykdo 8 atskiras sporto šakas pagal neformalaus švietimo programas. Kazlų Rūdos miesto bendruomenė, vaikai ir jaunuoliai nuolat akcentuoja poreikį užsiimti aktyvia sportine veikla. Tačiau esamos Sporto centro patalpos per mažos, materialinė bazė nėra pritaikyta kitų sporto šakų vystymui. Kazlų Rūdos savivaldybės administracija, siekdama patobulinti neformaliojo vaikų švietimo aplinką, turtinti ugdymo bazę, plėsti infrastruktūrą, planuoja įgyvendinti projektą „Neformaliojo švietimo infrastruktūros tobulinimas Kazlų Rūdoje“. Projekto dėka siekiama patobulinti neformalaus švietimo įstaigos infrastruktūrą. Projekto įgyvendinimo metu planuojama atlikti Kazlų Rūdos sporto centro vidaus modernizavimo darbus. Projekto tikslas - vykdyti neformalaus švietimo įstaigos erdvės, skatinančios sveiką gyvenseną, infrastruktūros plėtrą Kazlų Rūdos savivaldybėje.

Nenumatyti jokie projekto veiksmai, kurie turėtų neigiamą poveikį darnaus vystymosi principo įgyvendinimui. Projekto veiklos pagal galiojančius teisės aktus nėra priskiriamos prie poveikio aplinkai vertinamo ar poveikį aplinkai sukeliančio objekto.  Įgyvendinant numatytas veiklas bus atnaujintos ir pritaikytos erdvės sportinės krypties neformaliam vaikų švietimui, taip prisidedant prie darnaus socialinio kapitalo vystymo gerinant visuomenės sveikatos apsaugą. Geras formalųjį švietimą papildančių ugdymo paslaugų infrastuktūros tinklas prisideda prie regioninės plėtros, skatindamas verslo įmonių steigimąsi, ūkinės ir kitokios veiklos plėtojimą. Projekto rezultatais bus prisidedama prie Marijampolės regiono teritorijų vystymo, gerinant socialines, ekonomines  regiono sąlygas, mažinant skirtumus tarp regionų.

Projekte nenumatyti apribojimai, kurie turėtų neigiamą poveikį lyčių lygybės ir nediskriminavimo principų įgyvendinimui dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės ar religijos.
Įgyvendinant projektą  numatomas aktyvus prisidėjimas prie universalaus dizaino principo įgyvendinimo:
-įrangos išdėstymas ugdymo patalpoje planuojamas taip, kad patekimas į darbo vietą būtų tiesus ir lengvas (kelyje link darbo vietos nebus kliūčių);
-patalpa apšviesta tolygiai, kad nekristų šešėliai;
- pastatuose įrengiami išėjimus žymintys ženklai, atitinkantys Statybos techninių reikalavimų reglamento STR 2.01.01 (2):1999 „Esminiai statinio reikalavimai. Gaisrinė sauga“, patvirtinto Lietuvos Respublikos aplinkos ministro 1999 m. gruodžio 27 d. įsakymu Nr. 422 „Dėl reglamento str 2.01.01(2):1999 „Esminiai statinio reikalavimai. Gaisrinė sauga“ patvirtinimo“, 52.2 papunkčio reikalavimus ir tualetus žymintys ženklai, atitinkantys Statybos techninio reglamento STR 2.03.01:2001 „Statiniai ir teritorijos. Reikalavimai žmonių su negalia reikmėms”, patvirtinto  Lietuvos Respublikos aplinkos ministro 2001 m. birželio 14 d. įsakymu Nr. 317 „Dėl str 2.03.01:2001 "Statiniai ir teritorijos. Reikalavimai žmonių su negalia reikmėms" patvirtinimo”, 142, 143 punktų reikalavimus.


Elektroninio verslo sprendimų diegimas UAB "Jūrės medis"

UAB "Jūrės medis" yra vienas didžiausių klijuotos medienos konstrukcijų gamintojas Pabaltijo šalyse. Jau daugiau kaip 20 metų veikianti įmonė turi modernią, kokybišką gamybinę bazę leidžiančią pagaminti iki 21000 kub. m produkcijos per metus, patyrusį, kvalifikuotą personalą, kokybės vadybos, produkcijos kokybės sertifikatus, yra pripažinta šalies ir užsienio pirkėjų. Įmonė, vykdydama gamybinę veiklą, nuolat siekia laikytis aukščiausių kokybės standartų, optimaliai naudoti turimus resursus ir tokiu būdu išlikti konkurencingu rinkos dalyviu. Didesnė dalis įmonėje vykstančių su verslo valdymu susijusių operacijų atliekamos rankiniu būdu: vykdoma žaliavų ir pagamintos produkcijos sandėlio likučių apskaita, formuojami užsakymai gamybai, nustatomas gamybinės linijos apkrovimas, užsakymų įvykdymo terminai ir kt. Atitinkamai įmonė neišnaudoja visų savo turimų resursų, susidaro prastovos, laiku neįvykdomi užsakymai. Siekiant optimizuoti gamybos procesus, sumažinti klaidų formuojant užsakymus bei valdant sandėlį skaičių, spartinti informacijos apdorojimą, likučių formavimą, sudaryti sąlygas einamu metu analizuoti aktualią užsakymų vykdymo informaciją, numatoma įgyvendinti investicinį projektą ir įdiegti elektroninio verslo sprendimus, apimančius paruošimo gamybai, gamybos valdymo bei sandėlio valdymo procesus. Projekto įgyvendinimo metu bus įsigyta ir įmonės poreikiams  pritaikyta programinė įranga, atlikti jos diegimo ir paleidimo darbai, apmokyti darbuotojai. Numatoma projekto trukmė - 9 mėnesiai, investicijų vertė - 90,8 tūkst. Eur be PVM. Įmonės turimi finansiniai ištekliai nėra pakankami tokio dydžio investicijoms finansuoti, todėl projektą siekiama dalinai finansuoti ES regioninės plėtros fondo ir Valstybės biudžeto lėšomis. Įdiegta programinė įranga sudarys sąlygas gamybos procesų efektyviam valdymui, padės optimizuoti gamybos kaštus bei atlikimo terminus, įtakos darbo našumo augimą, stiprins įmonės konkurencingumą.

Projekto įgyvendinimo metu bus aktyviai prisidedama prie aplinkosauginių, ekonominių, regioninių ir socialinių sričių darnaus vystymosi. Įmonei įdiegus elektroninio verslo sprendimus gamybos valdyme, bus optimizuotas gamybos procesas - tiksliai apskaičiuojamos žaliavos, technologiniai procesai išdėstomi taip, kad būtų kuo mažiau nepanaudotų medžiagų likučių. O švaresnė gamyba, mažins neigiamą poveikį aplinkai. Projektu stiprinant įmonės valdymą, racionalizuojant gamybos procesus, bus didinamas darbo našumas, mažinama gamybos savikaina, o tai prisidės prie bendros įmonės situacijos gerinimo, padės išlaikyti darbo vietas, stabilų darbo užmokestį. Tokiu būdu projektas darys teigiamą poveikį socialinėje srityje. Ekonomikos bei regionų vystymo srityse teigiamas poveikis, kadangi projektas prisidės išsaugant darbo vietas (įmonė veikia Kazlų Rūdoje), teigiamai įtakos darbo našumo augimą bei savikainos mažėjimą. Augant įmonės veiklos pelningumui, daugiau mokesčių sumokama į rajono ir valstybės biudžetą, kas prisidės prie regiono ir bendro šalies ekonomikos augimo.
Informacinės ir žinių visuomenės srityje taip pat pasireikš teigiamas projekto poveikis, kadangi bus diegiama programinė įranga, kompiuterizuoti paruošimo gamybai procesųai, žaliavų valdymas, gamybos valdymas bei kontrolė ir kt.


Projektas prisidės prie eismo subalansavimo,  patrauklių sąlygų naudotis mažiau taršiomis transporto priemonėmis kūrimo, gyventojams ir svečiams aplinkai draugiškų susisiekimo ir judumo įpročių diegimo  centrinėje Nidos dalyje bei jų pritaikymo specialiųjų poreikių turintiems žmonėms. Šie  sprendiniai numatyti bei suplanuoti Neringos savivaldybės darnaus judumo strateginiame plane. Projekto įgyvendinimas taip pat sąlygos patrauklesnę gyvenamąją ir lankytiną aplinką specialių poreikių turintiems asmenims Neringos savivaldybėje. Atnaujinta viešoji infrastruktūra sudarys prielaidas užtikrinti saugesnį susisiekimą Nidos gyvenvietėje, prisidės prie gyventojų ir kurorto svečių judumo įpročių keitimo.
Pagrindinis projekto tikslas – pagerinti  susisiekimo sąlygas specialiųjų poreikių turintintiems žmonėms,  padidinti gyventojų mobilumą ir prisidėti prie aplinkos taršos mažinimo Neringoje - Nidos gyvenvietėje. Dažniau renkantis keliones pėsčiomis  leistų sumažinti ne tik  transporto taršą bei  motorinio transporto sukeliamo triukšmo lygį, bet ir   būtų prisidedama prie aktyvesnio ir sveikesnio gyvenimo būdo skatinimo bei  prisidedama prie darnaus kurto vystymosi visoms asmenų grupėms, įskaitant ir specialiuos poreikius turinčius asmenis.

Projektas  teigiamai įtakos Neringos savivaldybės darnų vystymąsi, prisidės prie šiuolaikiškos subalansuotos infrastruktūros plėtojimo ir pritaikant esamą infrastruktūrą specialiųjų poreikių turnčių asmenų judumo poreikiams.

Projekto metu sukurtais rezultatais galės naudotis visų visuomenės grupių atstovai.


Sveiko senėjimo paslaugų kokybės gerinimas Vilkaviškio rajone

Vilkaviškio rajono savivaldybėje, siekiant laiku ir tinkamai užtikrinti geriatrijos paslaugų prieinamumą ir jų kokybę, įgyvendinamas Vilkaviškio ligoninės projektas, skirtas įkurti geriatrijos konsultacinį kabinetą ir 6 vietų geriatrijos dienos stacionarą. Projektas skirtas vyresnių nei 60 m. amžiaus pacientų, kuriems nustatytos daugiau nei dvi lėtinės ligos ar geriatriniai sindromai bei būklės, problemoms spręsti ir šių paslaugų prieinamumui bei kokybei gerinti. Projekto įgyvendinimo metu bus atnaujinta įstaigos infrastruktūra: įsigyjama medicinos įranga, atnaujinamos patalpos, reikalingos geriatrinių paslaugų teikimui. Tikimasi, kad Projekto naudą pajus 230 vyresnio amžiaus rajono gyventojų.

Projekte nenumatomi apribojimai, kurie turėtų neigiamą poveikį vyrų ir moterų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui. Projektas prisidės prie lyčių lygybės principo įgyvendinimo ir (arba) skatins nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principo įgyvendinimą, t. y. numatomas aktyvus prisidėjimas prie universalaus dizaino principo įgyvendinimo.
Projektas atitinka universalaus dizaino principus:
- Bus įrengti išėjimus ir tualetus žymintys ženklai, atitinkantys Statybos techninio reglamento STR 2.03.01:2001 „Statiniai ir teritorijos. Reikalavimai žmonių su negalia reikmėms” 142, 143 p. reikalavimus.
-Įgyvendinant projektą bus įrengtas pandusas, kuris sudarys prielaidas universalaus dizaino principo užtikrinimui: pagrindinis įėjimas į pastatą bus įrengtas taip, kad žmonėms su negalia nebūtų kliūčių savarankiškai patekti į pastato vidų; tai prisidės prie Statybos techninio reglamento STR 2.03.01:2001 „Statiniai ir teritorijos. Reikalavimai žmonių su negalia reikmėms 64 p. įgyvendinimo.
-Remontuojant vidaus patalpas bus įrengiamas žmonėms su negalia pritaikytos vidaus durys, kurias atidarius angos bekliūtis plotis, matuojant tarp varčios ir staktos vidaus, ne mažesnis kaip 850 mm. Durys be slenksčių (atitinka STR 2.03.01:2019 "Statinių prieinamumas" 26 p. reikalavimus.


Viešoji įstaiga Kauno klinikinė ligoninė

VšĮ Kauno klinikinė ligoninė inicijuoja investicijų projektą „Geriatrijos centro įkūrimas VšĮ Kauno klinikinėje ligoninėje“, kuris skirtas geriatrinių paslaugų skirtų senyvo amžiaus žmonėms (60 metų ir vyresniems) prieinamui ir kokybei didinti.
Pagrindinė projekto problema - nepakankama geriatrijos paslaugų kokybė ir prieinamumas dėl kokybiškos infrastruktūros ir įrangos trūkumo
Siekiant spręsti projekte identifikuotą problemą, suformuluotas investicijų projekto tikslas – pagerinti VšĮ Kauno klinikinėje ligoninėje teikiamų geriatrijos paslaugų prieinamumą ir kokybę. Projekto tikslo pasiekimui numatomas atitinkamas uždavinys – užtikrinti aukščiausio lygio geriatrinių paslaugų prieinamumą ir kokybę vyresnio amžiaus asmenims VšĮ Kauno klinikinėje ligoninėje.
Įgyvendinus projektą padidės geriatrinių medicinos paslaugų prieinamumas visoje Lietuvoje, kadangi VšĮ Kauno klinkinėje ligoninėje bus įsteigtas Geriatrijos centras, kurį sudarys 50 lovų stacionarinis geriatrijos skyrius,10 lovų geriatrijos dienos stacionaras ir geriatrijos ambulatorinis padalinys, todėl tikėtina, kad Geriatrijos centre paslaugas gaus ne mažiau kaip 2900 unikalių pacientų iš visos Lietuvos, be viso to įsteigus centrą pagerės ir gydytojų darbo sąlygos, o pacientai gaus paslaugas šiuolaikinius aukštus reikalavimus atitinkančiose patalpose, o įsigyta įranga leis pagerinti gydymo kokybę.

Atsižvelgiant, kad planuojama patalpų rekonstrukcija, planuojamos įgyvendinti veiklos atitiks 2001 m. birželio 14 d. Lietuvos Respublikos aplinkos ministro  įsakymu Nr. 317 patvirtinto statybos techninių reikalavimų reglamento "STR 2.03.01:2001 Statiniai ir teritorijos. Reikalavimai žmonių su negalia reikmėms" punktus.


Kompleksinė pagalba Joniškio rajono šeimoms

Joniškio rajono savivaldybės administracija

Įgyvendinant projekto veiklas, bus teikiamos kompleksinės paslaugos Joniškio rajono šeimoms ir jų vaikams: pozityvios tėvystės mokymai, psichosocialinė pagalba, šeimos įgūdžių ugdymas ir sociokultūrinės paslaugos, vaikų priežiūros paslaugos, pavėžėjimo paslaugos, potencialios tikslinės grupės informavimas, konsultavimas apie kompleksiškai teikiamas paslaugas šeimai, įtraukimo į paslaugas priemonių vykdymas, tikslinių grupių informavimas apie kitas aktualias savivaldybėje teikiamas paslaugas, vykdomas programas. Siekiant paslaugas teikti kompleksiškai bus įsteigti Bendruomeniniai šeimos namai, kuriuose paslaugų teikimas bus organizuojamas „vieno langelio“ principu. Bus vykdomi individualūs ir grupiniai pozityvios tėvystės mokymai šeimoms, stokojančioms tėvystės įgūdžių. Asmenims, susiduriantiems su psichosocialinėmis problemomis, smurto aukoms, smurtautojams, smurtą patiriantiems ar linkusiems smurtauti ir/ar elgesio ir emocijų sutrikimų turintiems vaikams  bus teikiama psichosocialinė pagalba. Vaikų ir tėvų santykiams atstatyti ar iškilusiems konfliktams spręsti, tėvų tarpusavio ginčams dėl vaikų auklėjimo ar bendravimo su vaikais, vaikų išlaikymo,  skyrybų, santykių su kitais šeimos nariais, artimaisiais , giminaičiais ar kaimynais sprendimui bus vykdoma mediacija. Šeimos įgūdžių ugdymo ir sociokultūrinės paslaugos skirtos šeimos įgūdžias ugdyti ir palaikyti. Projekto metu bus teikiamos pavežėjimo ir vaikų priežiūros paslaugos. Paslaugos bus suteiktos 147 asmenims. Projektą numatoma viešinti spaudoje, lankstinukuose, plakatuose, interneto svetainėse.

Vykdant projekto veiklas tikslinės grupės integravimas bei projekto rezultatų siekimas turės tiesioginės įtakos socialinės atskirties mažinimui, ekonominės veiklos augimui ir darniai regiono plėtrai.

projekto įgyvendinimo metu bus sudarytos lygios galimybės projekto dalyvių dalyvavimui projekto veiklose nepriklausomai nuo lyties, rasės ar etninėsa kilmės, religijos ar tikėjimo, amžiaus ar seksualinės orientacijos. Projekte nenumatytos neigiamos nuostatos  lyčių lygybės principų įgyvendinimo atžvilgiu.


Specializuotos slaugos ir socialinės globos, bendruomeninio apgyvendinimo paslaugų infrastruktūros sukūrimas Kauno mieste

Kauno mieste bendruomeninio apgyvendinimo paslaugų, specializuotos slaugos ir socialinės globos paslaugų (SSSG) pasiūla yra maža ir neatitinka socialinės globos įstaigų ir savivaldybės gyventojų poreikių. Pagrindinė projektu sprendžiama problema tai, kad Kauno mieste yra nepakankamas prieinamumas bendruomeninio apgyvendinimo paslaugų, SSSG paslaugų. Problemos priežastis - Kauno miesto savivaldybėje neišplėtotas bendruomeninių apgyvendinimo paslaugų  bei SSSG paslaugų asmenims su proto ir psichikos negalia tinklas. Projekto tikslas - Kauno miesto savivaldybėje sukurti sąlygas,  reikalingas veiksmingam ir tvariam perėjimui nuo institucinės globos prie bendruomenėje teikiamų paslaugų, kurios skatintų paslaugos gavėjų savarankiškumą ir visapusišką dalyvavimą bendruomenėje. Projekto uždavinys - apgyvendinimo paslaugų infrastruktūros Kauno miesto savivaldybėje sukūrimas.  Projekto metu numatoma sukurti bendruomeninio apgyvendinimo paslaugų infrastruktūrą (įsigyti žemės sklypus, pastatyti šešis grupinio gyvenimo namus, įsigyti grupinio gyvenimo namams funkcionuoti reikalingus baldus ir įrangą) ir SSSG infrastruktūrą (suremontuoti patalpas, įsigyti SSSG paslaugoms teikti reikalingus baldus ir įrangą). Projektu Kauno miesto savivaldybėje bus sukurtos sąlygas, reikalingos veiksmingam ir tvariam perėjimui nuo institucinės globos prie šeimoje ir bendruomenėje teikiamų paslaugų - įgyvendinus projektą bus sukurta 60 bendruomeninio apgyvendinimo vietų ir 38 SSSG vietos, kurias užims neįgalieji iš Vilijampolės SGN.

Projektas atitiks Aprašo 31 p. reikalavimus: pagal 31 punkto reikalavimus naujos statybos infrastruktūros objektai bus pritaikyti žmonėms, turintiems judėjimo negalią, pagal reikalavimus, nustatytus Statybos techniniame reglamente 2.03.01:2019 „Statinių prieinamumas“ ir kituose norminiuose statybos techniniuose dokumentuose. Aprašo 32-33 p. projektui netaikomi, kadangi projekto metu bus statomi vieno aukšto grupinio gyvenimo namai. Pagal 34 punkto reikalavimus, rengiant techninį projektą, bus taip pat atsižvelgta į aktualius individualius projekto tikslinės grupės poreikius, laikantis STR reikalavimų žmonių su negalia reikmėms.


INFOBALT narių  grupinės eksporto iniciatyvos skatinimas (INGEIS)

Projektu siekiama paskatinti asociacijos INFOBALT nares - labai mažas, mažas ir vidutines įmones kuo daugiau eksportuoti, ieškant naujų užsienio rinkų ir vykdant esamų rinkų plėtrą. Projekto metu bus įgyvendinamos MVĮ grupinės verslo misijos į užsienio šalis, taip pat dalyvaujama tarptautinėse parodose Lietuvoje ir už jos ribų. Kiekvienoje verslo misijoje ir tarptautinėje parodoje dalyvaus ne mažiau kaip 5 smulkaus ir vidutinio dydžio verslo įmonės (galutiniai naudos gavėjai). Parodose bus pristatomos  verslo įmonės, jų  teikiamos paslaugos, gaminami produktai ar sukurti IRT sprendimai, ieškoma naujų pirkėjų. Verslo misijose bus pristatomos įmonių verslo bendradarbiavimo ir veiklos galimybės, siekiama užmegzti naujų ryšių su užsienio šalių ūkio subjektais, supažindinti su įmonėmis, jų produkcija. Projekto vykdytoja asociacija INFOBALT kartu su grupe verslo įmonių, veikiančių partnerystės principu įvairiose iniciatyvų srityse, planuoja padidinti ekonominį veiklos efektyvumą ir eksportą.

Projekto poveikis darniam vystymuisi bus teigiamas. Projekte dalyvauja asociacijos INFOBALT nariai – labai mažos, mažos ir vidutinės įmonės, kurios kuria IRT sprendimus ir paslaugas. IRT sektoriaus kuriami aukštųjų technologijų produktai yra vienas iš pagrindinių šalies verslo plėtros variklių. IRT taikymas yra paspirtis viešojo administravimo, verslo, švietimo, sveikatos, darbo rinkos, aplinkosaugos, žemės ūkio, mokslo ir t.t. vystymuisi ir plėtrai. Verslo misijos, dalyvavimas tarptautinėse parodose bus naudingi gerinant tarptautinius santykius, ekonominius ryšius ir bendradarbiavimą tarp valstybių. Projekto poveikis aplinkai teigiamas. IRT sektoriaus produktai, kompiuterizacija, skatina žmonių mobilumą, sumažina eikvojamų resursų  ir žaliavų kiekį bei padidina darbo našumą.

Projekto įgyvendinimo metu bus sudarytos vienodos sąlygos ir galimybės skirtingų lyčių lygybei,  taip pat skirtingų rasių, tautybių, religijų, amžiaus ir kitų socialinių grupių atstovams dalyvauti jame. Bus užtikrinta moterų ir vyrų lygybė ir (ar) nediskriminavimas. Projektą vykdantys ir administruojantys darbuotojai bus atrenkami atsižvelgiant į jų kvalifikaciją, išsilavinimą ir patirtį. Vykstant į verslo misijas ar tarptautines parodas nebus apribojimų, kurie turėtų neigiamą įtaką lyčių lygybės ir nediskriminavimo principo įgyvendinimui.


Pėsčiųjų ir dviračių takas Veiverių g. nuo Vytauto Didžiojo tilto iki Kauno miesto ribos

Kauno miesto savivaldybės administracija

Kauno miestas stokoja dviračių takų infrastruktūros Aleksoto seniūnijoje, kuri ribojasi su Kauno miesto centrine dalimi. Pagrindinė problema, kuriai spręsti inicijuotas šis projektas, – pėsčiųjų ir dviračių takų infrastruktūros, skirtos gyventojų mobilumui didinti tarp miesto centro ir gyvenamųjų rajonų, trūkumas. Problemos sprendimo būdas – naujo pėsčiųjų-dviračių tako statyba siekiant sujungti Kauno miesto centrinę dalį su Aleksoto seniūnija ir tokiu būdu vystyti dviračių transporto infrastruktūrą Kauno mieste. Projekto tikslas – plėsti dviračių transporto infrastruktūrą Kauno mieste siekiant kurti vientisą dviračių tinklo sistemą ir skatinti gyventojų mobilumą bevariklėmis transporto priemonėmis. Įgyvendinant projektą numatoma įrengti naują pėsčiųjų-dviračių taką Veiverių g. dešinėje pusėje nuo Vytauto didžiojo tilto, kuris jungia Aleksoto seniūniją su Kauno miesto senamiesčiu, iki Kauno miesto ribos.Tiesioginę naudą įgyvendinus projektą gaus Kauno miesto Aleksoto seniūnijos gyventojai, kurių poreikis – organizuoti susisiekimą bevariklėmis transporto priemonėmis su Kauno miesto centrine dalimi.

Projektas prisideda prie darnaus vystymosi principo įgyvendinimo šiose srityse:
- aplinkosaugos (įrenginėjant dviračių taką, bus laikomasi visų aplinkosaugos reikalavimų; įgyvendinus projektą sumažės oro tarša);
- socialinėje (įgyvendinus projektą bus jaučiamas netiesioginis teigiamas socialinis poveikis: gyvenamosios aplinkos patrauklumo didėjimas, gyventojų sergamumo mažėjimas);
- ekonomikos (nauda visuomenei ir ekonominės santaupos dėl sumažėjusios oro taršos ir pagerėjusios oro kokybės);
- regionų vystymo (projekte nenumatyta veiksmų, kurie turėtų neigiamos įtakos regionų vystymo srityje).

Projekte nenumatoma apribojimų, kurie turėtų neigiamą poveikį lyčių lygybės ir nediskriminavimo principų įgyvendinimui. Projekto dalyviai parinkti/parenkami neatsižvelgiant į jų lytį, rasę arba etninę kilmę, religiją arba tikėjimą, amžių, negalią, seksualinę orientaciją. Jokie anksčiau minėti apribojimai nebus taikomi ir planuojamo įrengti dviračių tako infrastruktūros naudotojų atžvilgiu. Projekto metu sukurtas turtas bus vienodai prieinamas visiems miesto gyventojams ir svečiams.


Projektą „Karjero gamybinės bazės modernizavimas, diegiant technologines ekoinovacijas“ pristato UAB „Šventininkų karjeras“. Pagrindinė įmonės  veikla – smėlio ir žvyro karjerų eksploatavimas. Šiuo metu sėkmingai dirbanti įmonė, siekdama išlaikyti ir padidinti įgytą konkurencingumą bei didinti įmonės darbo našumą, prisidėti prie šiandieninių aplinkosauginių problemų sprendimo siekia modernizuoti gamybos technologinę bazę. Atnaujinta gamybos technologinė bazė leis efektyviai naudoti žaliavas, mažiau sunaudoti vandens, elektros energijos, dyzelinio kuro gamybos, o tuo pačiu leis prisidėti prie neigiamo poveikio aplinkai mažinimo ir gamtos išteklių racionalaus panaudojimo.

Projektas prisideda prie Darnaus vystymosi principų įgyvendinimo: (1) aplinkosaugos srityje įrengimų įsigijimas neturės neigiamo poveikio aplinkai, nes gamyboje bus naudojamos naujos, aplinkai draugiškos  technologijos, kurių dėka bus sumažintas žaliavų poreikis tam pačiam produkcijos kiekiui pagaminti. Bus mažiau naudojama gamtos resursų, o naujos technologijos ir įrengimai  nedidins aplinkos taršos ir  turės teigiamos įtakos pasaulio klimato kaitos ir jos padarinių švelninimui; (2) ekonomikos srityje - projekto įgyvendinimas Darnaus pagrindinių ūkio šakų ir regionų vystymo principo nepažeis. Projektas užtikrina jam įgyvendinti reikalingų lėšų efektyvų panaudojimą; (3) regionų vystymo srityje - socialinių, ekonominių bei aplinkosauginių skirtumų tarp regionų ir regiono viduje nepadidės, nes projekto įgyvendinimo eigoje nenumatyta veiksmų, juos iššaukiančių.


Kazlų Rūdos savivaldybė siekia įgyvendinti projektą "Ugdymo veiklos kokybės gerinimas Plutiškių gimnazijoje". Pagrindinė problema, kuriai spręsti inicijuotas projektas – nemoderni, nepatraukli, poreikių neatitinkanti gimnazijos infrastruktūra bei turimos edukacinės priemonės, kurios neturi funkcinio atitikimo šiandieninėms ugdymo reikmėms ir dėl šių priežasčių nukenčianti ugdymo kokybė. Projekto tikslas - pagerinti Plutiškių gimnazijos ugdymo kokybę, modernizuojant įstaigos edukacines erdves. Projekto įgyvendinimo metu planuojama atnaujinti 2  erdves: technologijų kabinetą bei suformuoti atskirą erdvę specializuotai veiklai, atnaujinant aktų-sporto salę. Atnaujintos erdvės sudarys galimybes kūrybiškumui lavinti, pritaikyti patalpas sceninio meno veikloms, peržiūroms, sportinėms ir kultūrinėms veikloms.


Bendruomenės telkimas inovatyvios mokyklos kūrimui

Projekto tikslas – pagerinti ketvirtų klasių mokinių pasaulio pažinimo pasiekimus sutelkiant mokyklos bendruomenę inovatyvios mokyklos kūrimui.
Šiam tikslui pasiekti kiekvienoje tobulinančioje mokykloje įkurtas Saviugdos klubas, kuriame tėvai ir mokytojai mokytųsi kaip kartu susivienijus, bendradarbiaujant kurti motyvuojančią aplinką – sukurtų  inovatyvios mokyklos pokyčio strateginį planą ir įgyvendintų ilgalaikius kūrybinius projektus – elektronines knygeles pasaulio pažinimo temomis, kuriose atsispindėtų vaikų naudotos šiuolaikinės mokymo priemonės – lego, planšetės, ekskursijos į tėvų darbovietes, kitus didaktinius centrus, vaikų surinkta medžiaga, padarytos įžvalgos ir išvados.

Moterys ir vyrai turės lygias galimybes dalyvaujant projekte, gauti vienodą darbo užmokestį už vienodą arba vienodos vertės darbo užmokestį.
Moterys ir vyrai bus apsaugoti nuo diskriminacijos dėl jų lyties darbo santykiuose ir parduodant prekes, paslaugas.
Mokiniai, atlikdami kūrybines užduotis galės rinktis temas pagal savo interesus, pomėgius. Mokyklos saviugdos klube bus laikomasi taisyklių, kad visi susėdę ratu yra lygūs, bus mokoma rasti bendrų - vieningų sprendimų, nepaisant amžiaus, išsilavinimo, lyties ar kitų požymių. Telkiant mokyklos bendruomenę bus siekiama užtikrinti lyčių lygybę ir nediskriminavimą, mažinamos patyčios, užtikrinamas psichologinis saugumas. Mokymuose bus temos: ,,Auklėjamoji mokytojo-lyderio atsakomybė. Berniukų ir mergaičių auklėjimo ypatumai", ,,Lytinio vystymosi ypatumai, mergaičių ir berniukų auklėjimo skirtumai''. Tėvų ir mokytojų švietimas lyčių lygybės ir nediskriminavimo klausimais prisidės prie teigiamo mokyklos klimato formavimo.

Vilniaus raj.,Kauno raj.,Kretingos raj.,Vilniaus miesto


Paslaugų teikimo ir asmenų aptarnavimo kokybės gerinimas Tauragės regiono savivaldybėse. I etapas

Pagrindinis projekto tikslas – pagerinti asmenų aptarnavimo kokybę ir didinti teikiamų paslaugų prieinamumą visuomenei, diegiant vieno langelio principą, bei užtikrinti nuolatinę paslaugų kokybės stebėseną ir vertinimą taikant kokybės valdymo metodų principus Tauragės, Šilalės ir Jurbarko rajonų bei Pagėgių savivaldybių administracijų veikloje.
Siekiant šio tikslo projekto metu atlikta paslaugų teikimo ir asmenų aptarnavimo funkcijų atlikimo procesų (procedūrų) ir gyventojų pasitenkinimo paslaugomis tyrimas ir apklausa, identifikuojantys esamą situaciją ir paslaugų tiekėjų ir gavėjų poreikius. Pagrindinė projekto veikla skirta 4-ių paslaugų teikimo ir asmenų aptarnavimo procesų kokybinių pasiekimų vertinimo sistemų sukūrimui, t. y. dokumentai, kuriuose bus pateikti atliktų tyrimų rezultatai, įvertinta paslaugų teikimo ir asmenų aptarnavimo kokybė, pateiktas procedūrų (procesų) žemėlapis, parengti pasiūlymai dėl savivaldybių reguliuojamų paslaugų teikimo kokybės gerinimo ir asmenų geresnio aptarnavimo teisinio reglamentavimo tobulinimo. Įgyvendinant projektą, bus įvertintas poreikis optimizuoti paslaugų teikimo ir asmenų aptarnavimo funkcijų atlikimo procedūras.
Projekto metu bus pradėtas diegti vieno langelio principas centrinėse savivaldybių administracijų patalpose, tai padės įvertinti esamą teisinį reglamentavimą, kompetencijų ir techninių bei IS priemonių poreikį šio projekto tęstinumui (projekto II etapui) – vieno langelio principo diegimui savivaldybių administracijų seniūnijose bei paslaugų automatizavimui ir naujų IS diegimui.
Projekto metu bus vykdomas projekto partnerių vadovų ir darbuotojų (susijusių su projekto metu įgyvendinamomis veiklomis) kompetencijų, reikalingų gerinti paslaugų ir asmenų aptarnavimo kokybę, stiprinimas.
Projekto metu, aktyviai įtraukiant visuomenę, bus parengtos ir viešai skelbiamos 2 Piliečių chartijos.
Projekto nauda ir rezultatai tenka visoms keturioms Tauragės regiono savivaldybėms ir nukreipti į tikslinę grupę - visuomenę.

Įgyvendinamas projektas tiesiogiai prisideda prie darnaus vystymosi skatinimo, nes orientuotas į viso regiono viešųjų paslaugų kokybės gerinimą. Atsižvelgiant į socialinį aspektą, įgyvendinant projektą kreipiamas dėmesys į paslaugų prieinamumą negalią turintiems žmonėms, elektroninių paslaugų skatinimą, kas taip pat prisideda prie aplinkosauginio aspekto. Atliekant paprastojo remonto darbus ir įsigyjant įrangą, bus keliami reikalavimai dėl medžiagų ir įrangos kilmės ir efektyvumo.

Įgyvendinant projektą dėmesys skiriamas kompetencijų stiprinimui reikalingam viešųjų paslaugų kokybės gerinimui užtikrinti. Projekto rezultatais vienodai naudosis tikslinė grupė, t.y. visa Tauragės regiono visuomenė, nepriklausomai nuo lyties, rasės, etninės kilmės, religijos arba tikėjimo, amžiaus, negalios laipsnio ar seksualinės orientacijos. Paslaugos bus skirtos ir prieinamos visiems Tauragės regiono gyventojams, t. y. vienodomis sąlygomis, be jokios diskriminacijos; paslaugomis galės vienodai naudotis tiek moterys, tiek vyrai.

Jurbarko raj.,Tauragės raj.,Šilalės raj.


„PAGRINDINIO UGDYMO TURINIO TARPDALYKINĖ DERMĖ: LIETUVIŲ KALBA, ISTORIJA, DAILĖ“.

Vytauto Didžiojo universiteto "Rasos" gimnazija

Pagrindinio ugdymo  programoje bus  sukurtas ir įdiegtas naujas bendrojo ugdymo proceso organizavimo modelis, sinchronizuotas lietuvių kalbos, istorijos ir dailės mokymo(si)  modelis 9 – 10 klasėse. Sukurdami sinchronizuotus lietuvių kalbos, istorijos ir dailės programų ciklus atnaujinsime   programų turinį, jis taps aktualesnis mokiniams, atviras jų poreikiams ir talentams, ugdysime  gyvenimu.
1 ciklas 9 – oje klasėje „Tautinės tapatybės paieška XIX a.“ (romantizmas, nacionalizmas, tautinis sąjūdis, rusifikacija, germanizacija istorijoje, dailėje ir literatūroje).
2 ciklas 10 – oje klasėje „Visuomenės modernėjimas tarpukariu“ (demokratijos formavimasis, tautos modernėjimas, kultūros suklestėjimas, tolerancija tautinėms mažumoms).
3 ciklas 10 – oje klasėje „Tautos išlikimas Antrojo pasaulinio karo metais ir po karo“ (holokaustas, kolaboravimas, tremtis, rezistencija, egzodas, socialistinis realizmas).
Pagal ciklus bus suderinti dailės, istorijos ir lietuvių kalbos teminiai planai, parengtas sinchronizuotų mokymo(si) metodų aprašas. Aprašą sudarys sinchronizuotų ciklų pamokų planai, veiklų netradicinėse edukacinėse aplinkose aprašai, vaizdo pamokos, kūrybinių užduočių aprašai, mokinio  įsivertinimo įrankiai.
Bus įdiegtas veiklomis grįstas mokymosi modelis. Mokytojai patobulins IKT kompetenciją: kaip į internetą įkelti pamokų medžiagą, vesti pamokas, kurti užduotis mokinių į(si)vertinimui, išsaugoti sukurtą pamokų medžiagą virtualioje erdvėje, parengsime virtualias kūrybinių darbų parodas Facebook socialiniame tinkle. Mokymas(is) vyks peržengiant mokyklos sienas, susietas su gyvenimo patirtimi, pamokos vyks  muziejuose, vyks protų mūšai,  kursime komiksus, kryžiažodžius, kursime skulptūras,  individualius bei grupinius mokinių projektus, vyksime ekskursijas, mokiniai sukurs edukacinį stalo žaidimą. Projekto refleksijai organizuosime respublikinę konferenciją,  paskleisime  sinchronizuoto mokymo(si) ir veiklomis grįsto mokymosi patirtį tarp kitų Lietuvos  mokyklų.

Atitinkamai Nacionalinei darnaus vystymosi strategijai, projekte atsižvelgta į ekonomikos, socialinės plėtros ir aplinkos apsaugos tikslųDerinimą. Projektas teigiamai prisidės prie socialinių ir ekonominių skirtumų  mažinimo tarp regionų ir regionų viduje mažinimo išsaugant jų savitumą bei sumažins regionines disproporcijas. Įgyvendintos projekto veiklos neturės neigiamo poveikio aplinkosaugai, socialinei sričiai, ekonomikos augimui, regionų vystymuisi. Teiks teigiamą poveikį švietimo ir mokslo prieinamumui bei kokybiškam paslaugų teikimui, mokslo įstaigų bendradarbiavimui mokymo paslaugų teikimo srityje.

Projektas prisideda prie lyčių lygybės ir nediskriminavimo suteikiant galimybę  į veiklas įtraukti tiek vyrus tiek moteris, taip pat projekte nenumatoma apribojimų bei demonstruojamos pastangos užtikrinti lygias galimybes ir nediskriminavimą suteikiant galimybę skirtingų lyčių ir socialiai atskirtoms grupėms dalyvauti kokybiškame žinių patikrinimo ir vertinimo etape. Projekto produktai ir rezultatai vienodai skirti vyrams ir moterims. Projekto veiklų įgyvendinimas teigiamai įtakos lyčių lygybės ir nediskriminavimo principų įgyvendinimą, kadangi vykdant projektą bus sudarytos vienodos dalyvavimo projekte ir naudojimosi projekto rezultatais sąlygos bet kokios lyties, rasės ar etninės kilmės, religijos arba tikėjimo, amžiaus, negalios, seksualinės orientacijos atstovams.


Dalies patalpų Krantinės g.28, Kupiškio m., modernizavimas įkuriant savarankiško gyvenimo namus

Kupiškio rajono savivaldybės administracija

Pagrindinė projekto problema – rajone esama socialinių paslaugų įstaigų infrastruktūra neužtikrina pakankamo bendruomeninių socialinių paslaugų poreikio tenkinimo.
Šią problemą planuojama spręsti plečiant nestacionarių socialinių paslaugų tinklą senyvo amžiaus, suaugusiems neįgaliems asmenims - dabartiniame VšĮ Kupiškio ligoninės pastate įkuriant savarankiško gyvenimo namus Krantinės g. 28, Kupiškio m., kuris funkcionuos kaip Kupiškio socialinių paslaugų centro padalinys: projekto metu numatyta atlikti būtinus paprastojo remonto darbus, įsigyti ir sumontuoti reikalingą buitinę įrangą, baldus, patalpas ir aplinką pritaikant neįgaliesiems.
Tikimasi, kad įgyvendinus projektą bus sudarytos sąlygos pagerinti socialinių paslaugų prieinamumą bendruomenėje plėtojant socialinių paslaugų infrastruktūrą bei užtikrinant aukštą socialinių paslaugų kokybę ir saugią aplinką senyvo amžiaus ir neįgaliems asmenims. Planuojama, kad įkūrus savarankiško gyvenimo namus projekto tikslinės grupės asmenims paslaugų teikėjas Kupiškio socialinių paslaugų centras Savarankiško gyvenimo namų padalinyje teiks kokybiškas socialines paslaugas, skatins jų savarankiškumą, užtikrins turiningą laisvalaikį bei jaukią kasdienę aplinką.

Projekto metu numatyta vykdyti paprastojo remonto darbus, todėl bus įgyvendintos šios universalaus dizaino priemonės:
1. pagrindinis įėjimas į pastatą turi būti įrengtas taip, kad asmenims su judėjimo techninės pagalbos priemonėmis nebūtų kliūčių patekti į pastato vidų ir į projekto lėšomis sutvarkytas patalpas (kadangi projekto lėšomis tvarkoma tik dalis pastato);
2. remontuojamos vidaus patalpos (judėti skirtos zonos, t. y. durys, slenksčiai, koridoriai ir bent vienas sanitarinis mazgas) turi būti pritaikytos asmenims su judėjimo techninės pagalbos priemonėmis.


Rytų regiono atrankinės patikros dėl onkologinių ligų programų koordinavimo centro veiklos vykdymui būtinos infrastruktūros sukūrimas

Viešoji įstaiga Vilniaus universiteto ligoninė Santaros klinikos

Lietuvoje onkologinės ligos užima antrą vietą bendroje mirtingumo struktūroje ir didžiausias mirtingumas yra darbingo (45–64 m.) amžiaus žmonių grupėje. Pastaraisiais metais yra stebimas ir didėjantis sergamumas onkologinėmis ligomis. Per pastaruosius 20 metų sergamumas padidėjo beveik du kartus, vertinant absoliučiais skaičiais, o standartizuotas sergamumo piktybiniais navikais rodiklis padidėjo daugiau nei 2,3 karto. Daugelio šalių patirtis rodo, kad šias problemas galima spręsti, efektyviai vykdant Europos Sąjungos rekomenduojamas onkologinių ligų profilaktinės patikros programas. Viena iš efektyvių priemonių, siekiant didinti prevenciją prieš storosios žarnos, krūties vėžio bei gimdos kaklelio vėžinius susirgimus, būtų Rytų regiono atrankinės patikros dėl onkologinių ligų programų koordinavimo centro (toliau – Koordinavimo centras) įkūrimas, kuris įgyvendins Atrankinės patikros metodikų reikalavimus ir diegs Atrankinės patikros metodikas dėl onkologinių ligų programų vykdymo.
Projekto tikslas: sukurti Rytų regiono atrankinės patikros dėl onkologinių ligų programų koordinavimo centrui būtiną infrastruktūrą, siekiant padidinti atrankinės patikros dėl onkologinių ligų programų efektyvumą ir kokybę bei sumažinti ankstyvą gyventojų mirtingumą nuo piktybinių navikų.
Projekto metu planuojamos trys veiklos: Koordinavimo centro veiklai būtinų patalpų remonto darbai; Koordinavimo centro veiklai būtinos įrangos įsigijimas; Koordinavimo centro veiklai būtinų baldų įsigijimas.
Siekiant padidinti atrankinės patikros dėl onkologinių ligų programų efektyvumą ir kokybę bei sumažinti ankstyvą gyventojų mirtingumą nuo piktybinių navikų, įgyvendinus projekto veiklas, rezultate bus sukurta atrankinės patikros dėl onkologinių ligų programų Rytų regiono Koordinavimo centrui reikalinga infrastruktūra.


gyvendinus projektą "Lietuvos dailės muziejaus padalinio laikrodžių muziejaus modernizavimas didinant kultūros paslaugų patrauklumą" bus pasiektas konkretus tikslas - modernizuojant Lietuvos dailės muziejaus padalinį laikrodžių muziejų, siekti aukštesnės kultūros paslaugų kokybės, prieinamumo ir interaktyvumo, kurti didesnę jų pridėtinę vertę ir paklausą, skatinant papildomus lankytojų srautus, formuojant paklausą vietos verslams, didinant patrauklumą investicijoms, verslo plėtrai, naujų darbo vietų kūrimui Klaipėdos miesto tikslinėje teritorijoje. Įgyvendinus tikslą, bus pasiektas uždavinys -  modernizuoti Klaipėdos laikrodžių muziejaus ekspozicinę įrangą, baldus ir kompiuterinę techniką. Įsigijus reikiamą įrangą, numatoma pasiekti tokius, konkrečiai išmatuojamus rezultatus - padidinti lankytojų skaičių 20 768 iki 63 869 (dabar 43 101) per metus.


Uždaroji akcinė bendrovė "Akmenės laisvoji ekonominė zona"

Projekto "Akmenės laisvosios ekonominės zonos įrengimas" tikslas - skatinti Akmenės rajono ekonominę plėtrą ir gyventojų užimtumą, pritraukiant tiesiogines užsienio investicijas sumaniosios specializacijos srityse". Siekiant padidinti Akmenės LEZ patruklumą kol kas investuotojams neišnuomotoje 35,02 ha zonoje, tikslinga  susisiekimo komunikacijų plėtra (geležinkelio atšakų įrengimas; vietinių kelių įrengimas; parkavimo aikštelės įrengimas; dviračių tako įrengimas) ir inžinerinių tinklų plėtra (melioracijos griovio kanalizavimas; melioracijos tinklų atstatymas; lietaus nuotekų ir drenažo tinklų įrengimas; teritorijos aptvėrimas;  teritorijos apšvietimo tinklo įrengimas; apsauginės signalizacijos įrengimas). Be šių objektų investuotojų statybos Akmenės LEZ teritorijoje iš esmės neįmanomos. Akmenės LEZ žinomumui padidinti taip pat būtina aktyvi ir efektyvi rinkodaros programa.

Projekto metu bus įrengiamas dviračių takas, kuris mažins variklinio transporto naudojimą.


Komunalinių atliekų tvarkymo infrastruktūros plėtra Alytaus regione

UAB Alytaus regiono atliekų tvarkymo centras

Esamos konteinerių stovėjimo vietos Alytaus regiono savivaldybėse neatitinka Kokybės reikalavimuose konteinerinėms aikštelėms nustatytų reikalavimų, trūksta konteinerių pagal atliekų rūšis.
VATP nustatytas reikalavimas iki 2019 m. organizuoti atskirą maisto atliekų surinkimą, o Alytaus regiono plėtros plane, Alytaus atliekų tvarkymo regiono, minėtų savivaldybių atliekų tvarkymo planuose 2014-2020 m. – iki 2017 m. pab., tačiau šių atliekų surinkimas dabar neorganizuotas nei iš daugiabučių namų, nei iš individualių valdų. Nesilaikoma reikalavimo atskirai rinkti tekstilės atliekas.
Pagal patvirtintą didelių gabaritų atliekų surinkimo (toliau – didelių gabaritų) aikštelių schemą Alytaus regione trūksta 2 didelių gabaritų aikštelių, o esama Druskininkuose jau 2015 m. viršijo planinius pajėgumus.

Projektu siekiama Alytaus regiono savivaldybėse išplėtoti komunalinių atliekų rūšiuojamojo atliekų surinkimo infrastruktūrą, atsižvelgiant į daugiabučių, individualių valdų gyventojų ir ūkio subjektų (projekto tikslinės grupės) poreikius.
Planuojamos įgyvendinti veiklos:
• konteinerinių aikštelių įrengimas ir konteinerių įsigijimas;
• didelių gabaritų atliekų surinkimo naujų aikštelių įrengimas (Lazdijų r. ir Varėnos r.) ir atnaujinimas (Druskininkuose);
• biologinių atliekų konteinerių individualioms valdoms plėtra.
Projektu bus:
1) įrengtos 308 konteinerinės aikštelės (84 antžeminės, 224 pusiau požeminės) su rūšiuojamajam atliekų surinkimui skirtais konteineriais: 134 aikštelės Alytaus mieste, 42 - Alytaus r., 78 - Druskininkuose,  23 - Lazdijų r., 31 - Varėnos r.;
2) įrengtos 2 didelių gabaritų aikštelės (Lazdijų ir Varėnos r.) ir praplėsta esama Druskininkų aikštelė;
3) įsigyti 4289 atskiro maisto atliekų surinkimo prie individualių valdų konteineriai.

1 konteinerinėje aikštelėje standartinis konteinerių paketas - mišrių, stiklo, popieriaus ir kartono, plastiko bei maisto atliekų (arba žaliųjų, jei prie kapinių) konteineriai. 1 tekstilės konteineris/ 10-čiai aikštelių.

Alytaus raj.,Lazdijų raj.,Druskininkų,Varėnos raj.


Klasterio BONUM CONSILIUM naujų užsienio rinkų paieška Nr. 2

Projekto įgyvendinimo laikotarpiu numatomas dalyvavimas tarptautinėse parodose ir verslo misijose, siekiant plėsti esamas bei skverbtis į naujas eksporto rinkas. Tikimasi, kad projekto metu bus užmegzti nauji ir plėtojami esami verslo ryšiai, įmonės išvengs pajamų, darbo vietų, pridėtinės vertės, darbo našumo sumažėjimo, susidarys sąlygos šių rodiklių lygio augimui po projekto įgyvendinimo. Sėkmingai įgyvendintas projektas ne tik prisidės prie šalies ekonomikos augimo, įmonių pozicijų tarptautinėje rinkoje stiprinimo, bet ir pristatys Lietuvą kaip potencialią kokybiškos produkcijos ir paslaugų eksportuotoją. Projektas duos minėtų teigiamų rezultatų ne tik Lietuvai, bet ir Baltijos šalių regionui bei visai ES, nes bus padidintas įmonių tarptautiškumas ir sąveika su kitomis užsienio įmonėmis.


Neries krantinių modernizavimas, sukuriant inovatyvias erdves kūrybai, sąlygas aktyviam poilsiui, sveikatingumo renginiams Šiaurinėje teritorijoje

Vilniaus miesto savivaldybės administracija

Vilniaus miesto Šiaurinėje tikslinėje teritorijoje jaučiamas rekreacinių ir aktyvaus poilsio viešųjų erdvių trūkumas. Neries krantinė dėl netinkamos (nepritaikytos), nusidėvėjusios ir nepakankamos infrastruktūra, traukos taškų ir lankytojų srautų trūkumo, gyventojų poilsiui bei verslo kūrimuisi ir plėtrai nėra patraukti. Todėl inicijuojamas projektas, kurio tikslas - prisidėti prie palankių sąlygų verslo aplinkos plėtrai ir kūrimuisi bei bendruomenės veikloms ir iniciatyvoms vykdyti, skatinant gyventojų užimtumo didėjimą Vilniaus miesto tikslinėje teritorijoje. Šiam tikslui numatoma modernizuoti Neries krantines, sukuriant traukos taškus prie Neries ir bazinę infrastruktūrą (įskaitant prisijungimo prie inžinerinių tinklų įvadus), sudarant sąlygas verslo kūrimui ir plėtrai bei gyventojų užimtumui didėti, pagerinant bendrą teritorijos vaizdą, pritaikant teritoriją rekreacijai, bendruomeninėms veikloms ir pagerinant jos pasiekiamumą. Projekto metu bus demontuota dalis betoninių plokščių, įrengti takai, terasos, šlaitai, apšvietimas, lietaus nuotekos, mažoji architektūra, suformuoti želdynai, atnaujinta aktyvaus laisvalaikio zona, įrengtos vietos sezoninėms lauko kavinėms ir prisijungimo prie inžinerinių tinklų įvadai. Dėl modernizuotų krantinių visokeriopą naudą gaus visos projekto tikslinės grupės: gyventojams bus sukurta erdvė rekreacijai ir bendruomeninei veiklai, verslui dėl įrengtos infrastruktūros ir padidėjusio žmonių srauto, bus sudarytos sąlygos verslo kūrimui ir plėtrai, naujų darbo vietų kūrimui.

Projektas atitinka 07.1.1-CPVA-R-904 priemonės „Didžiųjų miestų kompleksinė plėtra“ projektų finansavimo sąlygų aprašo 26.3 punktą, nes projekto metu bus vykdomas žaliųjų miesto teritorijų atkūrimas ir plėtra. Taip pat projektas atitinka 26.1 punktą, nes projekto veiklos leis užtikrinti neišnaudotos, apleistos teritorijos ir infrastruktūros atgaivinimą, sukuriant sąlygas pritraukti į ją naujas komercines veiklas, pritaikant bendruomenių veiklai ir gyventojų laisvalaikio praleidimui. Projekte planuojamai vykdyti veikla netaikomos Lietuvos Respublikos planuojamos ūkinės veiklos poveikio aplinkai vertinimo įstatymo nuostatos, taip pat projekto įgyvendinimas neturės neigiamo poveikio „Natura 2000“ objektams.


Junginių efektyvumo slopinant SARS CoV-2 rekombinantinius virusinius fermentus įvertinimo technologijos prototipo sukūrimas

Šio projekto tikslas prisidėti prie pasaulinio masto pastangų sukurti SARS-CoV-2 priešvirusinius vaistus. Koronaviruso fermentai, tokie kaip proteazės, RNR polimerazė ir metiltransferazė gali būti inhibuojami racionaliai sukurtais ar junginių bibliotekų patikros metu atrastais cheminiais junginiais. Stipriai fermentų aktyvumą inhibuojantys junginiai gali sustabdyti viruso baltymų funkcijas ir tokie junginiai gali būti vystomi kaip priešvirusiniai vaistai. Projekto metu pagaminsime rekombinantinius viruso fermentus ir išvystysime bei validuosime ThermoFluor metodologiją junginių bibliotekos patikrai (angl. screening) siekiant nustatyti cheminio junginio struktūrinius elementus, kurie padidina giminingumą baltymams. Mūsų turima unikali apie 1200 junginių biblioteka bus skryninama prieš pagamintus rekombinantinius baltymus ir atrasti lyderiniai junginiai bus rikiuojami pagal jų giminingumą baltymams. Taip pat planuojame patikrinti farmacijoje naudojamus vaistus kaip viruso baltymų inhibitorius siekiant rasti naują vaisto terapinį panaudojimą (angl. repurpose). Pavykus atrasti potencialius junginius, bus pateikta patentinė paraiška bei farmacijos kompanijoms pasiūlyta vystyti juos kaip priešvirusinius vaistus.


Projektu siekiama sudaryti sąlygas kurti tarptautiniu mastu aukštos pridėtinės vertės mokslo rezultatus ir teikti aukšto mokslinio lygio paslaugas tiriant ultratrumpųjų šviesos impulsų generavimą plačiame bangų ruože bei jų taikymą spinduliuotės ir medžiagos sąveikos, netiesinės optikos ir parametrinių reiškinių, ultrasparčiųjų procesų tyrimuose bei lazerinėje nano- ir mikrotechnologijoje. Nacionalinės ir tarptautinės prieigos didelio intensyvumo ir plataus bangų ruožo ultratrumpųjų lazerinių impulsų mokslinių tyrimų infrastruktūra (Laser IR; Lazerių MTI) apjungia Vilniaus universiteto Lazerinių tyrimų centro (VU LTC) ir Valstybinio mokslinių tyrimų instituto Fizinių ir technologijos mokslų centro Lazerinių technologijų skyriaus (FTMC LTS) padalinius, kuriuose sėkmingai plėtojamos tiek fundamentinės, tiek taikomosios ultratrumpųjų impulsų lazerių kūrimo ir taikymo mokslinės tematikos. Pasaulinės lazerinių technologijų vystymosi tendencijos diktuoja naujus poreikius lazerinių technologijų mokslui, tačiau dalies pažangių lazerinių technologijų taikymas dėl jų sudėtingumo ir kainos yra galimas tik didelėse nacionalinėse ir tarptautinėse laboratorijose. Lietuvos lazerių sektoriaus atstovams svarbi Ekstremalios šviesos infrastruktūra (ELI-DC), kuri apjungia tris baigiamas pastatyti ir įrengti labai didelės vertės specializuotas ELI MTI, esančias Čekijoje, Vengrijoje ir Rumunijoje. ELI tikslas - nauji fundamentalūs tyrimai ekstremalaus intensyvumo šviesai sąveikaujant su medžiaga, aukštų temperatūrų plazmos fizika, elektronų ir jonų greitinimas šviesos laukais, atosekundinių impulsų generavimas ir kiti didelio intensyvumo šviesos taikymai. Dalyvavimas ELI yra itin svarbus Lietuvos lazerių sektoriui, suteiksiantis galimybę įsilieti į su priešakinėmis žiniomis ir technologijomis dirbančią tarptautinę mokslininkų bendruomenę, įtakoti kuriamų centrų ir juose taikomų technologijų plėtrą Lietuvos mokslininkams naudinga kryptimi.
Siekiant pasinaudoti visa narystės ELI MTI.


Valstybės įmonė Klaipėdos valstybinio jūrų uosto direkcija

Projektą „Malkų įlankos gilinimas iki 14,5 m, įskaitant gamtosauginės krantosaugos sienutės įrengimą“ įgyvendina VĮ Klaipėdos valstybinio jūrų uosto direkcija, kuri Klaipėdos valstybinio jūrų uosto (toliau – Uosto) akvatoriją, žemę, Uosto infrastruktūros objektus ir kitą priskirtą ar sukurtą turtą valdo, naudoja ir juo disponuoja turto patikėjimo teise, vadovaudamasi Lietuvos Respublikos įstatymais. Esamos navigacinės sąlygos Klaipėdos valstybinio jūrų uosto Malkų įlankoje nebeatitinka besikeičiančių pasaulinių laivybos tendencijų. Nuosekliai augantis didelių parametrų laivų skaičius daro neigiamą įtaką laivybos saugumui Malkų įlankoje. Projektu siekiama įgyvendinti Veiksmų programos 06.1.1-TID-V-505 Priemonės tikslą – pagerinti jūrų transporto eismo sąlygas Klaipėdos valstybiniame jūrų uoste. Projektu siekiama padidinti laivybos saugumą, pagerinti jūrų transporto eismo sąlygas Malkų įlankoje (bendro naudojimo laivybos akvatorijoje) ir įgyvendinti priemones, kurios prisidės prie gamtos apsaugos sąlygų pagerinimo užtikrinant Smeltės botaninio draustinio apsaugą. Įgyvendinant projektą numatoma pastatyti (rekonstruoti) krantosaugos statinį (Smeltės botaninio draustinio gamtosauginę sienutę), išvalyti užterštą gruntą, esantį Malkų įlankoje, ir išgilinti Malkų įlankos įplaukos kanalą ir akvatoriją iki 14,5 m (esamas projektinis gylis – 11,0 m).

Planuojama, kad Projekto įgyvendinimo veiklos prisidės prie Nacionalinės darnaus vystymosi strategijos, patvirtintos Lietuvos Respublikos Vyriausybės 2003 m. rugsėjo 11 d. nutarimu Nr. 1160 „Dėl Nacionalinės darnaus vystymosi strategijos patvirtinimo ir įgyvendinimo“, tikslų ir uždavinių įgyvendinimo ekonomikos srityje.
Projekto veiklos prisideda prie šių transporto tikslų:
• Ilgalaikio tikslo – sukurti saugią, ekonomiškai efektyvią ir palankią aplinkai transporto sistemą, daugiau naudojančią alternatyvių degalų, sumažinti transporto neigiamą poveikį žmonių sveikatai ir aplinkai, užtikrinti vienodas konkurencijos sąlygas laisvam ir saugiam keleivių vežimui. Pagrindinis ilgalaikis uždavinys yra šis:
• 142.2 „Pėtoti aplinką mažiau teršiantį ir mažesnį poveikį žmonių sveikatai turintį transportą, ypač geležinkelių ir jūrų transportą, multimodalines (daugiarūšes) ir intermodalines (įvairiarūšes) transporto sistemas“;
• Trumpalaikio tikslo – sukurti ekonomines ir teisines sąlygas, skatinančias mažiau aplinką teršiančio ir saugesnio transporto vystymąsi bei mažinti oro taršą ir triukšmą.
Malkų įlankos išgilinimas iki 14,5 m gylio sudarys vienodas konkurencines sąlygas uoste, padidins navigacijos saugumą, sukurs ne tik ekonominio vystymosi galimybes, bet ir padės plėtoti palankesnių aplinkai transporto priemonių ir daugiarūšes transporto sistemas.

Projekto investicijomis prisidedama prie aplinkos apsaugos sąlygų regione gerinimo. Sudarius sąlygas Malkų įlankoje atplaukti pilnai pakrautiems didiesiems (pvz. Panamax) laivams, mažės laivybos akvatorijoje intensyvumas dėl padidėjusios vidutinės laivų talpos, t. y., padidėjusio vieno laivo pervežamo vidutinio krovinio kiekio. Mažesnis laivybos intensyvumas nei esamoje situacijoje, t. y. neįgyvendinant investicijų, generuos mažesnę šiltnamio efektą sukeliančių dujų emisiją ir mažesnį neigiamą poveikį aplinkai. Pastačius gamtosauginę krantosaugos sienutę bus apsaugotas Smeltės botaninis draustinis ir jame saugomos augalų rūšys.


FM valdymo srities įstaigų IT konsolidavimo techninis įvertinimas ir investicijų projekto „IT infrastruktūros konsolidavimas" parengimas

Lietuvos Respublikos finansų ministerija

Projekto metu rengiamo investicijų projekto tikslas - tinkamai suplanuoti, struktūruoti ir pagrįsti projektą „IT infrastruktūros konsolidavimas“, jo įgyvendinimo būdą, įvertinti ir aprašyti esamas problemas, išanalizuoti galimas jų sprendimo ir projekto įgyvendinimo alternatyvas, tinkamai suplanuoti projekto įgyvendinimo ir projekto rezultatų palaikymo veiklas,  taip užtikrinant IRT infrastruktūros konsolidavimo  tikslų pasiekimą ir maksimizuojant investicijų atnešamą naudą. Rengiant investicijų projektą bus atliktas Finansų ministerijos reguliavimo srities įstaigų valdomų valstybės informacinių išteklių infrastruktūros vertinimas, ir vadovaujantis atliktu vertinimu projekto biudžetui ir optimaliai alternatyvai įvertinti bus parengti  valstybės IT paslaugų teikėjų infrastruktūros architektūros ir duomenų centro infrastruktūros įgyvendinimo projektus, kurie turi atitikti valstybės IT paslaugų teikėjų IT paslaugoms teikti skirtos infrastruktūros architektūros, duomenų rezervinio kopijavimo ir veiklos tęstinumo, saugos užtikrinimo bendruosius reikalavimus. Investiciniame projekte turi būti įvertinta kokių papildomų resursų reikės teikiant IT paslaugas kitoms valstybės institucijoms, plečiamumo galimybės.


Pėsčiųjų ir dviračių takų įrengimas Telšių mieste palei Masčio ežerą nuo Muziejaus g. iki Parko g.

Telšių rajono savivaldybės administracija

Telšiai –  miestas šiaurės vakarų Lietuvoje, Žemaičių aukštumoje, prie Masčio ežero ir Durbinio upelio, 69 km į vakarus nuo Šiaulių. Šiuo metu Telšių miestas labiau pritaikytas ne pėstiesiems, dviratininkams, bet lengvųjų automobilių savininkams. 2016 m. pradžioje Telšių mieste pėsčiųjų-dviračių takai sudarė 36509,53 m2. Tik nedidelė dalis pėsčiųjų-dviračių takų mieste yra sujungti į vientisas trasas, todėl Telšių miesto gyventojams nėra patogu dviračiais vykti į darbus, mokyklas, gydymo įstaigas, poilsio zonas. Dabartiniu metu nuo Muziejaus g. iki Parko g. esanti teritorija visiškai nepritaikyta pėstiesiems ir dviratininkams, nors šioje teritorijoje yra 2 aukštosios mokyklos, muziejus, menų inkubatorius, gyvenamasis rajonas, parduotuvės. Įrengus pėsčiųjų-dviračių taką palei Masčio ežero pakrantę nuo  Muziejaus g. iki Parko g. mažėtų automobiliais besinaudojančių žmonių skaičius, mažėtų aplinkos tarša, būtų sudarytos tinkamos sąlygos keliauti dviračiais arba pėsčiomis.Projekto tikslas – padidinti gyventojų mobilumą prisidedant prie aplinkos taršos mažinimo.  Minėtas tikslas bus pasiektas įgyvendinus uždavinį – pagerinti pėsčiųjų ir dviratininkų susisiekimo sąlygas Telšių mieste. Projekto įgyvendinimo metu planuojama įrengti naują 1050 m ilgio  pėsčiųjų-dviračių taką.


Inovatyvių priemonių  taikymas šviežiapienių karvių streso biožymenų identifikavimui

Projekto idėja: inovatyvių priemonių  taikymas streso faktorių poveikio šviežiapienių karvių sveikatingumui vertinimui. Tyrimams pasirinkti rodikliai, kuriuos panaudojant šiuolaikinius inovatyvius  būdus, galima registruoti pastoviai kompiuterinių bandų valdymo programų dėka bei bus nustatytas šių rodiklių ryšys su kraujo streso hormono kortizolio koncentracija.
Darbo tikslas:  nustatyti ir įvertinti kompiuterinių bandų valdymo programų dėka registruojamų rodiklių (pieno kiekis, elektrinis pieno laidumas, pieno betahidroksibutiratai ir kt.) ryšį su kraujo kortizolio koncentracija bei skirtingais streso faktoriais šviežiapienėms karvėms.
Planuojami rezultatai: bus įvertinta tirtųjų rodiklių kaita bei tarpusavio ryšys kraujyje ir piene šviežiapienėms karvėms; įvertintas visų tirtųjų rodiklių  ryšys su šviežiapienių karvių sergamumu; įvertintas streso hormono – kortizolio ryšys su tirtaisiais rodikliais;  apibendrinus gautus tyrimo rezultatus, bus išskirti galimi šviežiapienių karvių streso indikatoriai; bus įvertinti tirtųjų rodiklių skirtumai, esant skirtingiems streso faktoriams.


Biomedicininio algoritmo prototipas skaitmeniniu oftalmoskopu gautų vaizdų apdorojimui ir jų informatyvumo didinimui

UAB "Softneta" - medicininę programinę įrangą kurianti organizacija, investuoja į produkto inovacijas ir bendradarbiaudama su VšĮ Kauno technologijos universitetu siekia sukurti specializuotą biomedicininių vaizdų apdorojimo algoritmą ir prototipą, skirtą automatiniam akies tinklainės srities aptikimui, jos išskyrimui bei neinformatyvios srities pašalinimui skaitmeniniu oftalmoskopu gautuose vaizduose. Inicijuojamas projektas atitinka sumanios specializacijos prioritetą "Pažangi medicinos inžinerija ankstyvai diagnostikai ir gydymui". Projekto veikla: specializuoto biomedicininių vaizdų apdorojimo algoritmo ir prototipo sukūrimas. Planuojami projekto rezultatai užtikrins galimos tiesioginės ir netiesioginės rizikos diagnostikoje sumažinimą, pagerins e-sveikatos paslaugų kokybę ir modernių gydymo įstaigų informacinių sistemų funkcionavimą. Projekto tęstinumo metu UAB „Softneta“ numato vykdyti eksperimentinę plėtrą integruotdama šį algoritmo prototipą įkuriamus naujus produktus, tobulindama ir suteikdama konkurencinį pranašumą esamiems produktams.


Novatoriškų psichosocialinių paslaugų plėtra  krizę išgyvenantiems  onkologiniams ligoniams ir  artimiesiems.

Onkologiniai ligoniai ir jų artimieji susiduria ne tik su socialinėmis  (nepajėgumu dirbti, darbo praradimu, socialine  izoliacija, materialiniais sunkumais), fizinėmis (organų funkcijų sutrikimas, skausmas, nuovargis), psichologinėmis (mirties baime, liūdesiu, nerimu, depresija, beviltiškumu,  pykčiu,  pasikeitusiais socialiniais ryšiais su artimaisiais) problemomis  bet ir problemomis,  kylančiomis iš santykio su savimi ir kūnu (sergant atsirandantis netikrumas dėl savo ateities,  gyvenimo būdo, pasikeitusių planų, naujos priklausomybės (nuo gydytojų, slaugytojų, medikamentų ir t.t.); santykių su socialine aplinka pasikeitimas (nesugebėjimas ar iš dalies gebėjimas atlikti savo vaidmenis šeimoje, darbe, tarp draugų, komunikacijos problemos), dvasiniais, egzistenciniais sunkumais.  Projekto tikslas – sukurti palankias   sąlygas onkologiniams ligoniams ir  artimiesiems  įveikti  krizę, pagerinant jų gyvenimo kokybę,  ir  paskatinti  visapusišką integraciją į socialinį gyvenimą.
Projekto uždavinys:  onkologiniams ligoniams ir artimiesiems  teikti  novatoriškas  specialiąsias socialines  paslaugas.   Projekto metu  tikslinei grupei  bus teikiamos savigalbos, psichosocialinės ir sociokultūrinės  paslaugos, padedančios  visavertiškai integruotis į socialinį gyvenimą bei darbo rinką.